Elektroprivreda Republike Srpske uzet će kredit od 30 miliona maraka da plati dug za struju Hidroelektranama na Drini, a potom će taj novac iskoristiti za dokapitalizaciju i izgradnju hidroelektrane Bistrica. U pitanju je hidroelektrana koju gradi Kineska nacionalna aerotehnološka kompanija za međunarodni inženjering (AVIK).\nIzgradnja energetskog sistema hidroelektrane Bistrica, koji će se sastojati od tri stepenasto raspoređene elektrane ukupne vrijednosti 102 miliona eura, počela je u decembru 2021. godine. Ulaskom u Bistricu, kineske kompanije praktično su poklopile izgradnju svih većih energetskih kapaciteta u Bosni i Hercegovini.\nRadovi na izgradnji HE Bistrica počeli su krajem prošle godine, a HE na Drini kao investitor nije uspio da osigura novac. Odlučili su se na dokapitalizaciju od 56,3 miliona maraka, ali sve do danas nije bilo poznato na koji način će osigurati sredstva. Međutim, ta dilema je okončana raspisivanjem tendera preko kojeg Elektroprivreda RS traži banku koja će joj na godinu pozajmiti 30 miliona maraka, po kamatnoj stopi 2,95 posto. Računaju kako će po osnovu kamata i troškova obrade uz glavnicu dati još 572.000 maraka bez PDV-a.\n– Kreditom bi ERS izmirio obavezu po osnovu kupljene električne energije od HE na Drini, čiji je 65 posto vlasnik, a tim sredstvima bi HE na Drini dokapitalizovao HE Bistrica, čiji je 100-postotni vlasnik, da bi na ovaj način kreditna sredstva u krajnjoj namjeni bila iskorištena za izgradnju HE Bistrica u Foči – navodi se u tenderskoj dokumentaciji, pišu Nezavisne novine.\nHidroelektrana se nalazi u donjem toku rijeke Bistrice, uz magistralni put Foča – Sarajevo. Bistrica podrazumijeva tri stepenasto raspoređene elektrane, a svaka će se sastojati od brane, dovodnog tunela, cjevovoda i mašinske zgrade. Ukupna instalisana snaga ovog sistema je 39 megavata sa ukupnom godišnjom proizvodnjom 152 gigavat-sati električne energije.\nPrema prvoj bazi kineskih investicija u CEE (Central and Eastern Europe), koju je objavila organizacija civilnog društva ESTIMA, BiH je na četvrtom mjestu u centralnoj i istočnoj Evropi, a druga u užoj regiji. Prva je Srbija, a slijedi je Mađarska sa 5,4 milijarde eura. U BiH kineskim novcem realiziraju se zasad isključivo infrastrukturni projekti.\nMilorad Dodik nedavno je podsjetio na izgradnju hidroelektrana Ulog i Dabar, kao i na nastavak radova na izgradnji bolnice u Doboju te na kraju privedene pripremne radove za izgradnju 40 kilometara auto-puta Banja Luka – Prijedor. Poznato je da je još 2018. godine potpisan ugovor o koncesiji između Vlade RS i kompanije China Shandong International Economic & Technical Cooperation Group Ltd of Shandong Hi-Speed Group Co. Ltd, a vrijednost projekta je 297 miliona eura. Izgradnja ovog auto-puta odgođena je samo zbog izgradnje auto-puta od Doboja prema Bijeljini.\nVlada Republike Srpske posljednjeg dana 2021. godine potpisala je ugovor s Kinezima o finansiranju i izgradnji hidroelektrane Dabar, koji je vrijedan 190 miliona američkih dolara. Hidroelektranu će, prema ovom dogovoru, graditi kineska kompanija China Energy Gezhouba Group, a kreditiraće je kineska državna banka Eskim na osnovu garancija Republike Srpske.\nPremijer Republike Srpske Radovan Višković još ranije je najavio potpisivanje ovog ugovora, a kako je istakao, HE Dabar je decenijski projekt Hercegovine i ovog dijela Republike Srpske. HE Dabar, čija je ukupna vrijednost oko 650 miliona KM, imat će instalisanu snagu od 159,15 megavata i 251,80 gigavata po satu proizvodnje električne energije.\n– Republika Srpska je jedna obična kolonija u kojoj strane multinacionalne kompanije nastoje da obespravljene radnike iskorištavaju kao roblje, a da nekolicina domorodaca i plemenskih vođa dobije zlato i bogatstvo kako bi potlačene robove držala pokornim. Tako je bilo prije deset godina kada su u RS-u gradile neke druge firme, tako je i danas, kada grade Kinezi – smatra zasatupnik SDS-a u Narodnoj skupštini RS-a, Nebojša Vukanović.


Iako je nekoliko puta isticala da se više neće udavati, mnogi su oni koji su posumnjali da je „pala" veridba, ugledavši „kamen"\nSvetlana Ceca Ražnatović, pokazujući svoj stajling pred put u Švedsku, zaintrigirala je publiku - prstenom s dragim kamenom, koji je zasijao na njenoj ruci. Iako je nekoliko puta isticala da se više neće udavati, ipak je pokrenula komentare.\nMnogi su, naime, pomislili kako su ona i Bogdan Srejović rešili da „podignu svoju vezu na viši nivo".\nInstagram screenshot / Ceca Ražnatović\nPodsećanja radi, pevačica je u jednoj emisiji „Grand njuza" objasnila kako joj papir sada više ništa ne znači, te da hoće samo da se zabavlja. Još uvek nije poznato da li se predomislila, kada je ova tema u pitanju.\n„Papir samo kvari sreću!"\n- Što bih se udavala? Papir samo kvari sreću. Ja sam se već udavala, videla sam da to može da bude sjajno, prelepo, fantastično, meni sada papir apsolutno ne znači ništa i hoću da se zabavljam - rekla je tada ona.\nCeca Ražnatović Svetlana Ceca Ražnatović pevačica 24sedam Portal prsten zaintrigirala


6 tipova ljudi koji vam svakodnevno komplikuju život - Men`s Health\nKomplikuje vam život … On insistira na tome da ste dostupni 24 sata dnevno.\nPročitajte i Šta će vam se dogoditi ako svaki dan jedete jaja?\nNajjednostavniji motivacioni trik koji će vam promeniti život!\nVerovatno ćete prevrnuti očima kad ovo čujete, ali najnovija britanska istraživanja su dokazala da mantre…\nPrijatelji vam produžavaju život\nLjudi koji imaju slabe kontakte sa svojom okolinom imaju istu prosek mortaliteta kao i alkoholičari,…\nKoliko vežbanje može da vam produži život?\nVEŽBAČI PROTIV NE VEŽBAČALjudi koji rade kancelarijski posao najčešće se suočavaju s bolovima u leđima…\nTags: komšija, nerviranje, prijatelj, prodavac, šef, stres\nPrevious STOP nasilju nad ženama! Humanitarna trka “Imam ime, korak i glas” 25. novembra\nNext MAG KOJI STVARA JUGO-DISKO-ŠLAGER OTKRIVA: Magnifico o strahu da li će umeti da stvori novi hit


Pospešite cirkulaciju, rešite se problema otečenih nogu i celulita\nManuelnim putem i korišćenjem mehanoterapijske procedure\nLimfna drenaža je najbrži, najzdraviji i najprijatniji način da rešite problem teških i otečenih nogu i da poboljšate limfnu i vensku cirkulaciju! Takođe, vrlo je efikasna i kao prateći tretman prilikom tretiranja regija zahvaćenih celulitom. Limfna drenaža je posebna manuelna i aparaturna mehanoterapijska procedura kojom se vrši eliminacija viška ekstracelularne tečnosti i štetnih metaboličkih produkata koji se u njoj nalaze. To nije masaža mišića, već procedura kojom se izbacuju štetni produkti iz organizma i obnavlja tkivna tečnost. Limfnom drenažom se aktivira cirkulacija limfe, a cirkulacija limfe stimuliše regeneraciju tkiva, hrani tkivo i istovremeno podiže odbrambenu sposobnost organizma. Limfna drenaža se koristi za efikasno otklanjanje: - celulita - gojaznosti - sindroma teških nogu - posttraumatskog limfo - edema - postoperativnog limfo-edema i dr.


Figaro: U Srbiji povika na medije i opoziciju - Izazov\nNovi magazin 7. decembra 2018. 10:57\nFigaro piše da je u prvom redu na okruglom stolu bio državni vrh Srbije, Vučić, premijerka Ana Brnabić, ministar odbrane Aleksandar Vulin i predstavnik Bezbednosno informativne agencije (BIA) Marko Parezanović koji je tada rekao da Srbiji prete „uništenje i subverzije od ljudi koje pripadaju opozicionim strankama, odredjenim medijima i NVO koje rade za inostranstvo“.\nVlast se potom „okomila“ na oca Savu, igumana manastira Visoki Dečani koji je optužen za izdaju jer se protivi ideji o razmeni teritorija (izmedju Kosova i Srbije) koju zagovara Vučić, a nastavljeno je napadom na glumca Sergeja Trifunovića, aktivnog opozicionara koji je ocrnjen i optužen za malverzacije u fondu koji je osnovao za pomoć bolesnoj deci, piše Figaro.\nFigaro navodi i da su se Danas, NIN i Vreme, „jedini nezavisni štampani mediji koji opstaju uprkos političkim pristicma“ našli direktno na metina pada u tekstu „Psi su pušteni“ objavljenom na naslovnoj strani provladinog nedeljnika Ilustrovana politika što je osudila i medjunarodna organizacija za zaštitu novinara „Reporteri bez granica“ kao „poziv na ubistvo i linč“.\nEvropska unija, čiji je kandidat za prijem Srbija, ostaje zapravo oprezna. U rezoluciji Evropskog parlamenta 29. novembra podvlači se da „pretnje, nasilje i zastrašivanje prema novinarima i medijima ostaju predmet zabrinutosti“.\nFigaro zaključuje da Evropska unija, u čije članstvo Srbija želi da udje, ostaje ipak oprezna jer je Evropski parlament u nedavno usvojenoj rezoluciji o napretku Srbije na evropskom putu naveo da „pretnje, zastrašivanja i nasilje prema novinarima i medijima izazivaju zabrinutost“.


Srpski PEN centar: Ugrožen opstanak Srpskog književnog lista - MediaSfera\nSrpski PEN centar je sa zabrinutošću primio vesti da su ugroženi opstanak i dalje izlaženje Srpskog književnog lista.\nZahvaljujući uređivačkoj politici i standardima ostvarenim tokom dvadeset godina izlaženja, Srpski književni list je postao jedno od najvažnijih književnih glasila u našoj zemlji.\nSrpski PEN centar zahteva od nadležnih sekretarijata i Poslovnog prostora grada Beograda da preispitaju i promene odluke koje na najdirektniji način onemogućavaju dalji rad Srpskog književnog lista.\nSrpski književni list je koristio male prostorije koje je svojevremeno dobio od Poslovnog prostora grada Beograda. Jedno vreme u tim prostorijama nije bilo ni struje. Od pre dve godine Poslovni prostor grada Beograda je dramatično povećao cene zakupa prostora Srpskom književnom listu (dvadesetak puta), što je ovaj list onemogućavalo da redovno izmiruje svoje obaveze. Vrhunac je usledio nedavno, kada je s računa Srpskog književnog lista izvršitelj skinuo sav novac. Novac je skinut i s namenskog računa Srpskog književnog lista u Trezoru, na kome su se nalazila sredstva za dva broja ovog lista odobrena na konkursu Ministarstva kulture za podršku književnoj periodici.\nSrpski književni list je tako po ubrzanoj proceduri ostao i bez kakvog-takvog prostora za rad redakcije, i bez minimalnih sredstava za objavljivanje novih brojeva. A zahvaljujući činjenici da nije obavešten da Poslovni prostor grada Beograda vodi sudski postupak protiv njega, a kamoli da je čitav slučaj predat u nadležnost sudskog izvršitelja, Srpski književni list je ostao i bez mogućnosti i prava na žalbu.\nSrpski PEN centar smatra da primer Srpskog književnog lista pokazuje u kakvoj su teškoj poziciji književni listovi i časopisi u našoj zemlji, kao i da ne postoji kulturna politika koja razume i afirmiše ulogu književne periodike.\nBudućnost jednog značajnog književnog lista mnogo je važnija od vanrednih procedura, prekih presuda i administrativne hitrine. Otuda je neophodno naći mogućnosti da se odluke koje su usmerene protiv opstanka Srpskog književnog lista preispitaju i uklone. Prvi korak u tome treba da bude vraćanje namenskih sredstava za štampu novih brojeva na namenski račun Srpskog književnog lista, kaže se u saopštenju Srpskog PEN centra.\nTagoviSrpski književni list Srpski PEN centar


Počinje probna proizvodnja u bilećkoj "Kovnici" | Moja Hercegovina\nPočetna / Počinje probna proizvodnja u bilećkoj “Kovnici”\nPočinje probna proizvodnja u bilećkoj “Kovnici”\n29. Januara 2018. 18:10\nBILEĆA -U nekadašnjoj bilećkoj “Kovnici” počela je probna proizvodnja, a zvaničan početak rada prve linije očekuje se početkom februara, potvrdio je načelnik ove opštine, Miljan Aleksić.\nU nekadašnjem bilećkom gigantu će se, kako je ranije rečeno, proizvoditi spoljašnji i unutrašnji prstenovi ležajeva za automobilsku industriju. Aleksić kaže da će na početku u ovoj fabrici posao naći pedesetak radnika, ističući da se do kraja godine očekuje otvaranje još jedne linije.\n“Pokretanje ove proizvodnje i otvaranje novih radnih mjesta mnogo će značiti za Bileću”, rekao je Aleksić.\nIako je objekat bio u veoma lošem stanju, u velikoj mjeri je sređen. Početkom aprila prošle godine objekat je prodat fabrici otkivaka i odbojno-vlačnih naprava “Unis tok” iz Kalesije za 1.909.000 maraka.\nPrilikom obilaska fabrike, vlasnik “Unis toka” Sead Džafić istakao je da vjeruje da će uspjeti da je oživi iako je u daleko lošijem stanju nego što je očekivao, dodavši da će svi zaposleni biti iz Bileće, Trebinja i okolnih mjesta.


Sputnjik i RT u tajnom izveštaju američke obaveštajne službe - 29.09.2016, Sputnik Srbija\nSputnjik i RT u tajnom izveštaju američke obaveštajne službe\nDirektor obaveštajne službe SAD Džejms Kleper uključio je u tajni izveštaj, koji je pripremljen na zahtev američkih kongresmena, podatke o agencijama Sputnjik i... 29.09.2016, Sputnik Srbija\nDirektor obaveštajne službe SAD Džejms Kleper uključio je u tajni izveštaj, koji je pripremljen na zahtev američkih kongresmena, podatke o agencijama Sputnjik i televizije RT .\n29 Avgust 2016, 11:01\n„Informativni medijski resursi RT i Sputnjik, koje finansira Rusija, izabrali su kao svoju ciljnu publiku različite grupe aktivista, uključujući zaštitnike prirodne sredine, civilne aktiviste, predstavnike manjina, kao i ultradesničarske i ultralevčarske predstavnike evropskog društva“, navodi se u objavljenom pismu sa odlomcima iz izveštaja.\nU pismu se navodi i da televizija RT često poziva na učešće u svojim programima političke poslenike sa sumnjivom reputacijom.\n„Ova televizija poklanja posebnu pažnju delatnosti najradikalnijih partija Evropskog parlamenta i daje im značajan deo svog programa“, navodi se u pismu o izveštaju.\nKao primer uticaja na evropski parlament u dokumentu se navodi činjenica da su 2014. godine članovi Evropskog parlamenta iz mnogih partija evroskeptika bili posmatrači na referendumu na Krimu po pitanju priključenja Rusiji.\nNavedeno je da je izveštaj sadrži predlog o tome da Moskva pokušava da pojača svoj uticaj, uspostavljajući odnose sa bliskim po duhu političkim partijama i nevladinim organizacijama, povećavajući svoje finansijske i političke veze sa njima.


Kurti prekršio Ustav - samo jedno Ministarstvo Srbima\nMandatar za sastav nove Vlade samoproglašenog Kosova Aljbin Kurti objavio je imena budućih ministara, a Srpskoj listi je, umjesto dva, pripalo samo mjesto ministra za zajednice i povratak, na čijem će čelu biti Dalibor Јevtić, koji je i obavljao tu funkciju.\nKurti nije ispoštovao Ustavnu odredbu kojom je utvrđeno da, ukoliko kabinet ima više od 12 Ministarstava, minimalno dva moraju pripasti Srbima.\nNa sjednici parlamenta samoproglašenog Kosova Kurti je predložio personalni sastav kabineta u kojem će iz Samoopredjeljenja biti sedam članova, i to drugi potpredsjednik Vlade Haki Abazin, ministar pravde Albulena Hakhiju, ministar spoljnih poslova Glauk Konjufca, ministar finansija i transfera Besnik Bislimi, ministar ekonomije Rozeta Hajdari, ministar zdravlja i sporta Arben Vitija, te ministar za evropske integracije Blerim Reka.\nŠestoro članova Demokratskog saveza Kosova u Kurtijevom kabinetu su prvi potpredsjednik Vlade Avdulah Hoti, ministar unutrašnjih poslova Agim Veli, ministar za infrastrukturu Lumir Abdidžiku, ministar poljoprivrede Besijan Mustafa, ministar obrazovanja Hikmete Bajrami i ministar odbrane Anton Ćuni.\nMjesto ministra administracije lokalne samouprave obavljaće Bošnjakinja Emilija Redžepi, a Јahir Јagdžilar iz Turske zajednice biće ministar regionalnog razvoja.\nNa sjednici parlamenta samoproglašenog Kosova, koja je u toku u Prištini, poslije gotovo četiri mjeseca od vanrednih parlamentarnih izbora, trebalo bi da bude izabrana nova Vlada čiji je mandatar Kurti.\nBanjalučanin ponovo iza brave, ranije hapšen zbog sumnje na podvođenje\nHit momenat iz Melburna! Znali su srpski navijači da opuste Novaka\nNarod blokirao mašine koje kopaju kanal na granici sa Srbijom\nPoletio prvi avion "Rajanera" iz Banjaluke do Frankfurt Hana\nOd rane menopauze može vas spasiti i samo jedan seks sedmično\nPriča o dva vuka: Kratka je, čita se za 10 sekundi, a promijeniće vam život!\nOvo su najprodavanija auta u Evropi\nVic dana: Mama, mogu li obući suknju?\nAljbin Kurti Srpska lista Kosmet\n396 glasova 79%\n108 glasova 21%


Selidbe Srbija :: Podlupom\nDobili ste odličnu poslovnu ponudu, onakvu kakva se pruža samo jednom u životu, onu koja se ne odbija, pa sada imate „muku“ jer morate da se iz unutrašnjosti preselite u Beograd? Cela kuća sa svim stvarima se sada treba preseliti u jedan sasvim drugi prostor, u jednom drugom, dalekom gradu? Ili ste u ovoj velikoj metropoli već proveli veći deo života, pa su Vam silna buka, stres i brzina dosadili, i sada planirate da svoj dom prebacite u neko mirnije, prirodom ispunjenije i lepše za život, okruženje? U kojem god pravcu da se selite, bilo iz velikih gradova u manja naselja ili obrnuto, bilo iz centralne Srbije u istočnu Srbiju, bilo iz zapadne Srbije u severne krajeve naše zemlje, bilo iz južne Srbije u centralnu – naša agencija Vam stoji na raspolaganju. Selidbe u Srbiji su naša specijalnost.\nDo sada smo izvršili zaista veliki broj selidbi širom Srbije i zato kažemo da je ova usluga jedna od naših specijalnosti; našim šoferima putevi, koji vode u sve moguće krajeve naše zemlje, veoma su dobro poznati. Stoga mi znamo kojim se putem najbrže i najlakše stiže do željene lokacije u našoj zemlji. Ukoliko morate hitno da se preselite iz Bajine Bašte u Novi Sad, sa našom agencijom imaćete utisak kao da su sve vaše stvari „teleportovane“. Da, mi nudimo zaista neverovatno brzu uslugu selidbe sa jednoj kraja na sasvim drugi kraj Srbije.\nNaša zemlja je neverovatno lepa i bogata, a kada počne da se detaljno istražuje otkrije se da i nije toliko mala; takođe, ovaj savremeni život diktira mnogo promena te su selidbe u Srbiju skoro svakodnevna stvar. Neki ljudi se zbog poslovnih ponuda, ličnih i poslovnih izazova sele u velike gradske centre poput Beograda, Novog Sada i Niša, dok se starosedeoci tih gradova često odlučuju za selidbe u neka manja i pitomija mesta. Ipak koji god da je razlog za selidbu niko se na nju ne odlučuje tako lako i bez neke tenzije u želucu. Naime, selidbe su uglavnom veoma stresna stvar, pa čak i one manje, iz jednog grada u drugi, komšijski grad, a šta tek reći za ostale selidbe u Srbiji, sa krajnjeg severa na jug i sl.? Međutim, sa profesionalnom uslugom selidbe koju Vam može pružiti naša agencija Vaša selidba biće za Vas neosetna. Sve što ćete Vi iskusiti tokom selidbe Vaših stvari u bilo koji kraj naše prelepe zemlje, jeste osmeh na licu.\nSvi znamo da ima puteva u Srbji koji nisu baš pogodni za vožnju; međutim svi profesionalni vozači kamiona i kombija koji rade u našoj agenciji tačno znaju kojim će putem do koje lokacije u našoj zemlji stići najbrže i najsigurnije. Selidbe u Srbiji dobro su nam poznate i zahvaljujući godinama iskustva sa ovom uslugom, sada sa ponosom kažemo kako poznajemo našu zemlju. To iskustvo nam je pomoglo da ovu uslugu – selidbe u Srbiji, još više usavršimo, jer sada imamo dobro „utabane“ puteve iz nas. Sa našom agencijom budite sigurni da nijedan Vaš komad nameštaja, nijedan predmet iz Vašeg doma neće biti oštećen prilikom selidbe putevima Srbije.


Uspela humana misija - Iz mog kraja\nMetalac i Konstrakta ispunili su svoj humanitarni cilj. Upravo pred finale za pesmu Evrovizije i izuzetan plasman naše predstavnice Konstrakte, u subotu, 14. maja 2022. godine, na društvenim mrežama Kompanije Metalac objavljeno je da je prodato svih 500 setova emajliranih lavora i bokala i time prikupljeno planiranih 2,5 miliona dinara za decu obolelu od najteže bolesti. Naime, sredstva će preko Fondacije Metalac biti donirana Nacionalnom udruženju roditelja dece obolele od raka (NURDOR), a sudeći prema tvitu jedne od zaposlenih u NURDOR-u, skoro 20 hiljada evra će biti namenjeno izgradnji nove Roditeljske kuće u Beogradu, u kojoj će, za vreme lečenja, boraviti deca obolela od raka, iz cele Srbije.\nFokus domaće javnosti, u prethodnih nekoliko nedelja, bio je ispunjen ključnim rečima poput: Umetnica, lavor, bokal, jedna domaća kompanija, pesma, takmičenje, akcija. Epilog? – 2.5 miliona dinara za pomoć Nacionalnom udruženju roditelja dece obolele od raka (NURDOR). Uoči finala takmičenja za pesmu Evrovizije prodat je poslednji, petstoti set koji je Kompanija Metalac u saradnji sa Konstraktom osmislila I time zaokružila nesvakidašnji spoj jedne umetnice i proizvođača posuđa, na najlepši mogući način. Konstrakta je, iskrenim i nesvakidašnjim nastupom na takmičenju zauzela visoku petu poziciju, ali ono što evrovizijska javnost verovatno ne zna, to je da je Ana Đurić, u saradnji sa Kompanijom Metalac, zauzela prvo mesto u srcima svih mališana koji se bore sa najtežom bolešću.\nHumanitarni epilog jedne priče o lavoru i bokalu, umetnici i proizvođaču posuđa, je ono što će svakako ostati zabeleženo kada se budu sumirali svi utisci koji su okupirali javnost prethodnih dana, samim tim i ’’eksplozija’’ komunikacije na društvenim mrežama, koja će se svakako jednog dana posmatrati kao sociološki fenomen. Preuzimanje setova kupljenih u pretprodaji biće moguće od 25. maja u izabranom maloprodajnom objektu. Kontakt centar Kompanije će putem telefona ili e-maila obavestiti kupce kada set bude dostupan u prodavnici Metalac Marketa koju su odabrali prilikom naručivanja. Metalac i Ana Đurić Konstrakta se zahvaljuju svima koji su učestvovali u humanitarnoj akciji uz poruku koja je svevremena: ’’Da nam deca budu zdrava!’’.


Merkelova: Razmimoilaženja po pitanju „Severnog toka 2“ nisu tolika kako se čini - Sputnjik Srbija\n19:53 05.02.2021 Preuzmite kraći link\nNemačka kancelarka Angela Merkel izjavila je da razmimoilaženja po pitanju gasovoda „Severni tok 2“ među zemljama Zapada, uključujući i SAD, nisu tolika koliko se čini na prvi pogled.\nKako je rekla, već postoje određeni mehanizmi koji štite Nemačku da se ne nađe u situaciji jednostrane zavisnosti od Rusije.\n„Više puta smo rekli da je gasovod, sa jedne strane, komercijalni projekat, međutim, postoji i druga strana koja sa sobom vuče političke posledice i igra veliku ulogu u transatlantskim odnosima. Postoje nehanizmi koji nas štite da ne postanemo zavisni i da ne završimo u opasnim vodama. Ne treba zaboraviti da smo još i za vreme Hladnog rata dobijali gas i vodili pregovore i sa tadšnjim Sovjetskim Savezom“, naglasila je Merkelova.\nTakođe je rekla i da je o tome razgovarala sa predsednikom Francuske Emanuelom Makronom o problemu snabdevanja energentima, te je pojasnila da Francuska ima nuklearnu energetiku i stoga joj gas nije toliko potreban kao Nemačkoj koja svoju nuklearnu energiju prestaje da koristi.\nUpravo stoga je, dodala je, gas Nemačkoj potreban kako bi se privreda u potpunosti prebacila na obnovljive izvore energije.\nGovoreći o Americi, Merkelova je rekla da tek predstoje pregovori sa administracijom novoizabranog predsednika Džoa Bajdena.\nNavela je i da smatra da sankcije nisu najbolji put za rešavanje problema.\n„Mimoilaženja po pitanju gasovoda nisu toliko ozbiljna kao što se čine, iako se radi o projektu koji izaziva mnoge kontradiktornosti, stoga je očigledno da će se razgovori u budućnosti nastaviti. Mislim da postoji dobar osnov da pronađemo zajedničko rešenje“, zaključila je Merkelova.\nSeverni tok 2, SAD, Rusija, Nemačka, Angela Merkel


(FOTO) TEŠKA NESREĆA U CRNOJ GORI: U sudaru poginuo državljanin Srbije! - Informer\n10:41 >> 10:41 Balkan 0\nU saobraćajnoj nesreći koja se jutros dogodila u Platijama, u Crnoj Gori, poginuo je državljanin Srbije I.F (54), javlio je crnogorski portal FOS Medija\nNesreća se dogodila oko 7:15 časova, kada su se sudarila dva teretna i jedno putničko vozilo.\nPrema pisanju medija, u ovom udesu ima i više povređenih.\nSaobraćaj je na tom prevoju bio obustavljen do 9:45 sati.\nCrna Gora Saobraćajna nesreća poginuo Srbin\n16:44 Muzika 0\n(VIDEO) TRAGEDIJA U ATINI: Poginuo jedan od najpoznatijih grčkih pevača!\nSAOBRAĆAJKA U JOŠEVU KOD UBA: Pešak nastradao, telo pronađeno u kanalu pored puta!


Članica RIK-a zbrinuta u Urgentnom centru - Sputnjik Srbija\n05:47 08 April 2020\nČlanica RIK-a zbrinuta u Urgentnom centru\n11:30 29.04.2016 (osveženo 11:47 29.04.2016) Preuzmite kraći link\nPovređenoj članici RIK-a ukazana je pomoć u Urgentnom centru. Policija je napravila uviđaj, uzela snimke koji tamo postoje i od medijskih kuća koje su ih već objavile i uzela izjave svih prisutnih i istraga će, u skladu sa zahtevima Tužilaštva, biti nastavljena i tokom dana, rekao je ministar unutrašnjih poslova Nebojša Stefanović.\nRIK ostavila koaliciju DSS-Dveri ispod cenzusa\nMinistar unutrašnjih poslova Nebojša Stefanović ocenio je danas da je nedopustivo nasilje koje se dogodilo u Republičkoj izbornoj komisiji, najavljujući da će MUP, zajedno sa Tužilaštvom, istražiti svaki detalj tog slučaja.\n„Ići ćemo na potpuno rasvetljavanje i naravno, u skladu sa zahtevom Tužilaštva, podneti odgovarajuće prijave“, rekao je Stefanović Tanjugu, ističući da treba imati u vidu da je krupniji čovek nasrnuo na ženu, koja je članica RIK-a i koja je tom prilikom zadobila i povrede.\nOn je podvukao da je veoma važno da svi znaju da se neće dozvoliti bilo kakvo nasilje, da nije moguće na takav način postupati i zatražio je od svih u izbornom procesu, koji, kako je naglasio, još uvek traje, da se uzdrže od bilo kakvog nasilja, da se ponašaju u skladu sa normalnim pravilima demokratske i fer utakmice i da poštuju i ono što kažu nadležni državni organi.\n„Sve je dozvoljeno politički, da se stavovi izražavaju, da se protestvuje, da se volja izražava na bilo koji miran demokratski način. Ali nasilje nije dozvoljeno, niti ćemo bilo kome dozvoliti da bude nasilan, da tuče ljude, samo zato što mu se ne sviđa rezultat izbora“, rekao je Stefanović.\nIstiče da se nasiljem ništa ne rešava i da je nemoguće prekrajanje izborne volje, samo zato što se nekom ne sviđa „onako kako je narod glasao“.\n„Obaveza državnih organa je da utvrde kako su ljudi glasali, da saopšte to na zakonom predviđen način, ali ne da te rezultate menjaju zato što neko viče, što je spreman da se tuče, ili da nasrne na ženu. U svakom slučaju, nećemo dozvoliti da to nasilje postane model i obrazac ponašanja“, rekao je Stefanović.\nPonovio je da izborni proces još uvek traje i da se završava ponovljenim izborima u sredu, za koje očekuje da prođu mirno, fer i demokratski i da niko ne pribegava nasilju tokom održavanja tog dela izbornog procesa.\n„I očekujem da ćemo nakon toga moći da imamo saopštene rezultate, a tada ćemo videti ko je prošao cenzus, da li će ove koalicije kojima malo fali preći cenzus, ali to mora biti zasnovano na narodnoj volji, a ne na nasilju“, naglasio je Stefanović.\nbrojanje glasova, RIK, glasanje


Oborena NASA-ina letelica "Kasini"\nSnimak Saturnovih prstenova i planete Zemlje u pozadini napravljen sa letelice "Kasini"\nNASA-ina letelica "Kasini" oborena je danas na Saturn, sagorevši u njegovoj atmosferi pri sletanju. Iz američke svemirske agencije su saopštili da je letelica poslednji signal poslala u 7 časova i 55 minuta po istočnom američkom vremenu. Time je okončana njena 13-godišnja misija na toj planeti i 20 godina otkako je poslata u svemir, a naučnici i inženjeri kažu da su doneli odluku da okončaju misiju kako bi sprečili eventualnu kontaminaciju Saturnovih meseca mikrobima sa Zemlje.\nBilo je to 1997 - format televizijske slike još uvek je bio 4:3, kompjuter je prvi put pobedio čoveka u partiji šaha, a film “Park iz doba Jure” je oduševljavao publiku.\nU NASA-inoj Laboratoriji za mlazni pogon u Kaliforniji (JPL) inženjeri su završavali poslednje testove na svemirskoj letelici napravljenoj u saradnji sa Evropskom svemirskom agencijom, ESA-om, i pripremali se da je pošalju na put od više od milijardu kilometara.\nLetelica, koja je dobila ime po dvojici astronoma iz 17. veka – Đovaniju Kasiniju i Kristijanu Hojgensu – imala je dva dela; Saturnov orbiter i drugu sondu koja je trebalo da se spusti na njegov mesec Titan.\nTokom sedmogodišnjeg putovanja do šeste planete, letelica je obavila nekoliko preleta, među kojima i onaj sa kojeg je poslala najprecizniju fotografiju Jupitera u boji.\nSaturnovi meseci snimljeni sa "Kasinija"\nU julu 2014. letelica je najzad ušla u Saturnovu orbitu, a u decembru se sonda "Hojgens" odvojila od matičnog broda i sletela na Titan – prvo spuštanje u istoriji na neko mesto u spoljašnjem sunčevom sistemu.\n“Ne morate da budete genije da biste mogli da zamislite šta nam je prošla noć značila. To je neopisivo. Bilo je zadivljujuće, jedini pridev koji mogu da smislim”, priseća se Kerolin Porko, lider NASA-inog tima za slike sa misije.\n"Kasini" je nastavio da orbitira oko Saturna, i otkrio još mnoge njegove mesece dok je u isto vreme slao spektakularne snimke njegovih prstenova. Jedna od stvari koja je zapanjila naučnike jesu gejziri na južnom polu Saturnovog meseca Enceladusa iz kojih izvire vodena para, što znači da u njegovoj unutrašnjosti možda postoji veći slani okean.\nKasinijev put se približio kraju, a naučnici kažu da sada znaju šta da traže tokom budućih misija.\n"Da li postoji dokaz biološke aktivnosti na Enceladusu što bi ukazalo na to da postoji život u njegovim okeanima? Prema mom mišljenju to je najuzbudljivije pitanje sa kojim smo se do sada susreli tokom istraživanja našeg sunčevog sistema”, kaže Porko.\nNaučnici su odlučili da unište "Kasinija" kako bi sprečili kontaminaciju Saturnovih meseca mikrobima sa Zemlje, kojih neminovno ima na svim letelicama. Ali pre nego što je nestao u Saturnovoj atmosferi, "Kasinijev" poslednji zadatak bio je da pošalje najspektakularnije snimke gasovitog džina izbliza.


Gej lezbejski info centar protiv lista „Svedok“ - Savet za štampu\nGej lezbejski info centar protiv lista „Svedok“\nNa osnovu članova 22. i 24. Statuta Saveta za štampu i članova 15. i 16. Poslovnika o radu Komisije za žalbe, Komisija za žalbe Savetaza štampu u sastavu: Ivan Cvejić, Petar Jeremić, Stojan Marković, Zoran Ivošević, Tamara Skrozza, Vlado Mareš, Marija Kordić i Božo Prelević, na sednici održanoj 25.6.2015. godine nije uspela da usaglasi odluku o tome da li je „Svedok “ tekstom “Ge(j)stapo hara Evropom”, objavljenim 2. juna 2015. godine prekršio odredbe Kodeksa novinara Srbije. Za odluku da je Kodeks prekršen bilo je potrebne većine, ali ona nije doneta jer nije ispunjen uslov da „za“ mora da glasa najmanje jedan predstavnik svakog od četiri osnivača Saveta i bar jedan predstavnik javnosti.\nŽalbu Savetu za štampu podneo je Gej lezbejski info centar, smatrajući da su tekstom prekršene Odredbe Kodeksa novinara koje se odnose na zabranu diskriminacije, govora mržnje i podsticanja na nasilje, kao i odredbe koje se odnose na prećutkivanje činjenica koje mogu bitno da utiču na stav javosti o nekom događaju. “U više navrata autor teksta iznosi netačne ili namerno izmenjene informacije kako bi stvorio negativan stav prema LGBT populaciji. Tako imamo vašar protiv homofobije, gde policija postaje ge(j)stapo, a u pitanju je sastanak Udruženja policajaca koji su LGBT”, navodi se, između ostalog, u žalbi. Podnosilac žalbe takođe smatra da se dostojanstvo LGBT populacije vređa i time što se autor prema tome sve vreme odnosi kao prema idoelogiji, te da kolumnista ima pravo na svoje mišljenje, ali nema pravo da iznosi neistine i izvrće činjenice.\nGlavni i odgovorni urednik “Svedoka” nije želeo da odgovori na žalbu, jer ne priznaje nadležnost Saveta za štampu.\nČlanovi Komisije nisu imali jedinstven stav o tome da li su objavljivanjem spornog teksta prekršene odredbe Kodeksa novinara Srbije. Deo članova Komisije osporio je i pravo Gej lezbejskog info centra da podnese žalbu, smatrajući da ta organizacija nije “lično oštećena” objavljenim sadržajem, koji se ne odnosi na nju. Većina članova Komisije bila je mišljenja da se spornim tekstom diskriminišu pripadnici LGBT populacije uopšte, te da se svaki pripadnik te populacije može smatrati oštećenim objavljenim sadržajem.\n“Za odluku” da je spornim tekstom prekršen Kodeks glasalo je šest članova Komisije, dok su “protiv” bila dva člana. Međutim, iako je za odluku bilo potrebne dvotrećinske većine, ona nije doneta zbog toga što nije uspunjem drugi uslov propisan pravilima rada Komisije - da “za” mora da glasa bar po jedan predstavnik svakog osnivača i najmanje jedan predstavnik javnosti.


Cognex InSight 700\nCognex InSight general - katalog\nSnažan vision sistem sa velikim mogućnostima integracija\nCognex predstavlja svoj najnoviji sistem za vision sisteme, koji je neuporediv sa svojim mogućnostima integracije i varijacajama, sa sistemima drugih proizvođača.\nDruga generacija Cognex sistema In-Sight 7000 omogućuje brzo i precizno izvršavanje zadataka kontrole kvaliteta i identifikacije proizvoda na svim bržim proizvodnim linijama. Zbog robustnog i kompaktnog dizajna pogodan je za uključivanje u raznovrsna, čak i prostorno ograničena proizvodna okruženja. U skladu je sa IP67 standardom IP zaštite.\nViše od 400 mogućih konfiguracija!\nJedinstveni Cognex modularni dizajn sa fleksibilnom tehnologijom slike nudi više od 400 dodatnih mogućih konfiguracija, uz patentirani LED sistem osvetljenja za jednoobrazno i rasprostranjeno osvetljenje čitavog vidljivog područja kojim se smanjuje potreba za skupim spoljašnjim osvetljenjem. Velikim izborom osvetljenja u boji, optičkih filtera i polarizatora Cognex vam omogućuje da se prilagodite potrebama određene aplikacije. Na raspolaganju su vam i širok spektar objektiva za montažu na objektiv sa C-mount i S-mount i industrijskih sočiva sa mehaničkim podešavanjem automatskog fokusa.\nAutomatizujte svaku aplikaciju\nSvi sistemi imaju 512MB memorije za čuvanje podataka, koja se može proširiti pomoću SD memorijske kartice. Kao i svi ostali sistemi Cognex In-Sight za video monitoring, In-Sight 7000 podržava programsko okruženje In-Sight Explorer koje vam omogućuje da postavite i kontrolišete performanse zadataka koji mašina obavlja. Softversko okruženje karakteriše poznati Cognex korisnički interfejs. Sistem takođe sadrži komplet alata, kao što je PatMax RedLine za pretraživanje uzoraka, OCRMax za prepoznavanje optičkih i drugih znakova i SurfaceFX za detekciju površine objekata.


Razgovori o proširenju saradnje sa IKEA-om - Klix.ba\nPrivredna komora FBiH Razgovori o proširenju saradnje sa IKEA-om\nRazgovori o proširenju saradnje sa IKEA-om\nU Privrednoj komori Federacije BiH (PKFBiH) danas je održan sastanak u okviru Grupacije šumarstva i drvne industrije s predstavnicima IKEA-e iz Švedske (iz centrale kompanije i kancelarije IKEA-e za JI Evropu u Beogradu).\nIKEA raspolaže mrežom dobavljača iz BiH s kojima ostvaruje saradnju, a cilj posjete je da tu mrežu proširi i unaprijedi nivo saradnje.\nU okviru rada IKEA-e postoji sektor koji se bavi analizom sirovinske baze, izradom planova razvoja i budućih aktivnosti projekta proširenja mreže dobavljača. Interesirali su se na koji način kompanije prerade drveta u FBiH dolaze do sirovine, vrste ugovora, kvalitet isporuke sirovine i cijene sirovine.\nSastanku su prisustvovali direktor Federalne uprave za šumarstvo Omer Pašalić, predsjednik i dopredsjednik Grupacije PKFBiH Zdenko Laštro i Midhat Ahmetović.\nIzrazili su spremnost za poslovnu saradnju, naglasivši pritom da je njihov cilj proizvodnja i izvoz finalnih proizvoda drveta.\n"Naši proizvodi po kvalitetu mogu naći svoje mjesto u trgovinskim lancima IKEA-e, prvenstveno proizvodi od bukovine, koja na svjetskom tržištu kotira kao najkvalitetnija sirovina", rekao je Laštro.\nOvaj inicijalni razgovor može poslužiti za konkretne prijedloge pripreme projekta proširenja mreže dobavljača IKEA-e, a naše kompanije su otvorene za konkretne razgovore koji će uslijedtiti, istaknuto je na sastanku.


Nazire se kraj rata između Rusije i Japana - 27.04.2017, Sputnik Srbija\nKremlj smatra da će politička volja Moskve i Tokija omogućiti da se potpiše mirovni sporazum, a Rusija i Japan shvataju da nema potrebe da se čeka i strane... 27.04.2017, Sputnik Srbija\n© REUTERS / Sergei KarpukhinPredsednik Rusije Vladimir Putin rukuje se sa premijerom Japana Šinzom Abeom pre sastanka u Moskvi\n„Potpisivanje mirovnog sporazuma vezano je za teritorijalna pitanja. Teritorijalni problem svakako podleže određenom regulisanju u razumevanju strana, kako bi to bilo prihvatljivo i za Moskvu i za Tokio, što će otvoriti put za potpisivanje mirovnog sporazuma. I Moskva i Tokio u poslednje vreme izražavaju snažnu političku volju da se traže načini za potpisivanje i nadamo se da će nam ova politička volja pre ili kasnije omogućiti da potpišemo ovaj važan dokument“, istakao je Peskov novinarima.\nOn je naglasio da dve strane aktivno rade na razvoju bilateralnih odnosa.\n„Takođe je ohrabrujuće napomenuti da i Moskva i Tokio shvataju da nema potrebe da se čeka kada će taj dokument biti potpisan i da se gubi vreme. U međuvremenu se vredno radi na razvoju i unapređenju bilateralnih odnosa o širokom spektru pitanja i oblasti“, rekao je Peskov.\nPortparol Kremlja je dodao da će predsednik Rusije Vladimir Putin i premijer Japan Šinzo Abe nastaviti da razmenjuju mišljenja o regionalnoj bezbednosti, teritorijalnim pitanjima i situaciji u vezi sa Severnom Korejom.


Proces evropskih integracija u Bosni i Hercegovini je zaustavljen - ocjenjuje u intervjuu za Radio Slobodna Evropa (RSE) direktorica Vanjskopolitičke inicijative BiH, dr. sci Lejla Ramić Mesihović.\n"U izbornoj godini vlasti uprkos obećanjima nisu uspjele odgovoriti na dodatna pitanja Evropske komisije na Upitnik. Domaći političari proteklih mjeseci više su se bavili formiranjem vlasti nego zadaćama koje je zadala EU. No, evropski put i drugih zemalja u regionu je usporen u posljednjoj godini, a prisutna je i neodlučnost evropskih zvaničnika u rješavanju blokada i zastoja", ističe.\nRSE: Zašto nema odlučnijeg nastupa zvaničnika EU?\nRSE: Iako čelnici EU sazivaju sastanke i ohrabruju balkanske političare da nastave sa reformama, čini se da nema adekvatne podrške da se riješe pitanja koja su balkanske zemlje dovela pred zid poput kosovskih carina BiH i Srbiji, prekida dijaloga Srbije i Kosova, ofanzive zastupnika Hrvatske demokratske zajednice (HDZ) u Evropskom parlamentu zbog ugroženosti Hrvata itd.\nMože vas interesovati - Hasić: Diplomatske 'Igre prijestolja'\nČlanovi Predsjedništva potpisali zajedničku izjavu o ubrzanju evropskih integracija\nIzvjestilac Evropskog parlamenta kritikovao bh. vlasti: EU u BiH trenutno nema adekvatnog sagovornika


RTCG - Radio Televizija Crne Gore - Nacionalni javni servis :: Fudbal :: Liverpul ubjedljiv, Alison se povrijedio\n09. 08. 2019. 23:06 >> 23:06 0\nOTVARANJE PREMIJER LIGE\nLiverpul ubjedljiv, Alison se povrijedio\nFudbaleri Liverpula sa 4:1 pobijedili su Norič u prvoj utakmici nove sezone engleske Premijer lige.\nLiverpulov "blickrig" na otvaranju Premijerl lige sigurno nije prošao neprimećeno, pošto su "Redsi" poslije svega 42 minuta imali ogromnu prednost od 4:0 i vrlo rano riješili pitanje pobjednika.\nPrvi gol na meču je bio autogol koji je postigao Henli, a svega 12 minuta kasnije Mohamed Salah postiže novi gol i podiže prednost Liverpula na 2:0.\nJedan od najboljih igrača Liverpula iz prethodne sezone, Virdžil van Dajk u 28. minutu utakmice postavlja 3:0, a Divok Origi kompletira Liverpulov poker u prvom poluvremenu u 42. minutu susreta.\nNavijači Liverpula će ipak biti zabrinuti pošto se njihov golman Alison Beker povrijedio tokom jednog ispucavanja lopte.\nU drugom dijelu meča, Liverpul je imao nekoliko zaista dobrih prilika za postizanje petog gola, ali je golman Noriča sve prijetnje uspio da otkloni. Kada promašite nekoliko prilika uglavnom budete kažnjeni i to se upravo dogodilo, pošto je Puki u 63. minutu postigao gol za "Kanarince".\nDo kraja meča nije bilo promjene rezultata, iako je bilo nekoliko vrlo dobrih prilika za postizanje pogotka pogotovo kada se radi o fudbalerima Liverpula. Aleksander Arnold je pred kraj susreta iz slobodnog udarca odlično šutirao, ali je Tim Krul bio odlično postavljen.\nUbjedljiv trijumf Liverpula u prvom kolu Premijer lige će definitivno usrećiti sve njihove navijače, ali će naravno povreda Alisona ostaviti gorak ukus.\nSlavlje navijača Liverpula nakon 30 godina\nFudbaleri Liverpula odali poštu ubijenom Afroamerikancu\nLiverpul preokretom do rekorda\nKlop: Momcima vjerujem sto odsto


Vlada Kosova donijela odluku o prisvajanju imovine SFRJ - Moja Hercegovina\nPočetna / Vlada Kosova donijela odluku o prisvajanju imovine SFRJ\nVlada Kosova donijela odluku o prisvajanju imovine SFRJ\n15. 03. 2017. 12:44\nVlada Kosova donijela je odluku da se sva nepokretna imovina na Kosovu registrovana na ime SFRJ, Srbije i Autonomne Pokrajine Kosovo, registruje na ime Republike Kosovo kao vlasnika te imovine.\nVlada Kosova (FOTO: N1)\nIz Kancelarije za Kosovo i Metohiju saopšteno je da će se zbog te odluke direktor kancelarije Marko Đurić danas sastati sa srpskim članovima Vlade Kosova, gradonačelnicima deset opština sa srpskom većinom na Kosovu i Metohiji i predstavnicima Srpske liste.\nMreža za restituciju traži stavljanje van snage odluke Prištine\nMreža za restituciju u Srbiji predlaže da Srbija donese zakon kojim će staviti van snage tu odluku Prištine i podsjeća da je nepopisana državna imovina jedan od generatora korupcije.\nMreža u saopštenju navodi da je uputila Inicijativu Vladi Srbije da pored popisa državne – javne svojine, bez odlaganja Narodnoj skupštini Srbije podnese Predlog zakona o stavljanju van snage propisa donetih u cilju prisilnog oduzimanja privatne svojine od strane pravnih prethodnika Republike Srbije, pre svega FNRJ i SFRJ.\nMreža navodi da u Srbiji nije sprovoden proces privatizacije društvene svojine.\n“Upravo državna svojina, koja je od 2011. godine nazvana javna svojina, u 99 odsto slučajeva je magnet za uzurpatore i one koji kroz uzurpacije prisvajaju orgomna materijalna sredstva, širom Republike Srbije”, kaže se u saopštenju.


SDA predlaže svoje rješenje novog grba RS-a - Klix.ba\nSDA predlaže svoje rješenje novog grba RS-a\n15.7.2008. u 12:24\nŠef poslaničkog Kluba Stranke demokratske akcije (SDA) Ramiz Salkić potvrdio je Feni da će poslanici te stranke danas predložiti na sjednici Skupštine Republike Srpske svoj prijedlog novog grba RS-a.\nPrijedlog SDA, koji će biti predložen u formi amandmana, baziran je na štitu koji je podijeljen na tri jednaka dijela. U gornjem dijelu SDA predlaže da bude zastava RS-a, u donjem lijevom uglu polje sa zelenom bojom i zlatnim ljiljanom u sredini, a da desno polje bude podijeljeno u kockice crveno-bijele bolje.\nSalkić je pojasnio da SDA ne prihvata predloženo rješenje nove himne RS-a, kompoziciju banjalučkog autora “Moja Republika”, te najavljuje da će postanici te stranke predložiti amandman kojim bi se brisao taj dio Ustavnog zakona o simbolima RS-a i ponovo raspisao konkurs kako bi se došlo do himne koja bi bila prihvatljiva za sve konstitutivne narode.\nInače, u ponuđenom rješenju novog grba RS-a koji je prihvatila Komisija za simbole i o kojem će se danas izjašnjavati Skupština RS-a dominira crveni štit sa srebrnim dvoglavim orlom u poletu, i sa po jednim zlatnim krinom sa obje strane orlova repa.\nSalkić je rekao da je za Bošnjake taj prijedlog u potpunosti neprihvatljiv i da u svojoj suštini sadrži sve ono što je već ranije Ustavni sud BiH okarakterizirao kao uvredljivo za Bošnjake i Hrvate.\n- To je grb Nemanjića i grb susjedne države (Srbije), napomenuo je Salkić.\nZvaničnici obećali da će Darfur pretvoriti u groblje\n15.07.2008. u 12:28\nNema političke odluke da se izvrši popis stanovništva u BiH\n15.07.2008. u 12:19


Šta još treba da se desi da bismo privatizovali Telekom? | Talas.rs\nPoslednjih nekoliko dana se govori o tome kako vlast u Srbiji, koristeći Telekom Srbija kao polugu, preuzima vlasništvo nad privatnim medijima.\nPodsećanja radi, Telekom Srbija je pre oko mesec dana kupio kompaniju Kopernikus za blizu 200 miliona EUR. Za ovaj iznos mnogi smatraju da je višestruko veći od tržišne vrednosti kompanije. Oko mesec dana posle ove prodaje, doskorašnji vlasnik Kopernikusa, koji je istovremeno i brat istaknutog člana SNS, preko svoje kiparske firme kupio je televizije O2 i Prva.\nOve vesti isprovocirale su opravdane osude sa raznih strana, naročito među građanima koji žele slobodu medija i velikog dela opozicionih političara i aktivista. Jedan deo ovih reakcija je licemeran i površan i bitno je da se pozabavimo njima.\nNiko nije hteo da sluša upozorenja o državnoj kontroli medija\nZa svakoga ko bar i površno prati situaciju, uticaj države na medije preko državnih firmi, i ceo skandal na liniji Telekom – Kopernikus – O2 i Prva nije ništa novo. Na mogućnost ovakvog događaja upozoravali su mnogi.\nIstraživački novinari (kao i Savet za borbu protiv korupcije) godinama su govorili o mehanizmu državne kontrole medija – mehanizmu u kome državna preduzeća, putem svojih budžeta za oglašavanje, značajno utiču na uređivačke politike medija i predstavljaju osnovne mehanizme finansiranja medija koji promovišu vlast i vladajuće stranke.\nNa potencijal da se državna preduzeća iskoriste za suzbijanje opozicionog delovanja i dalju kontrolu medija upozoravali su i tržišno i liberalno orijentisani stručnjaci i aktivisti, samo ponavljajući ono što je istoriji i političkoj teoriji poznato dosta vremena – da država koja kontroliše veliki deo privrede kontroliše i političke slobode, uključujući slobodu medija.\nUpozoravali su mnogi, ali jer retko ko, čast izuzecima, u elitama koje vode Srbiju bio spreman da sluša, bez obzira da li se radi o vlasti SNS ili vlasti pre njih.\nDobro povezane interesne grupe sa uvreženim interesima protivile su se dosadašnjim pokušajima privatizacije. Telekom Srbija, ali i druga javna preduzeća, poput EPS i RTB Bor, za građane Srbije su uglavnom, sa izuzetkom Telekoma, pravila gubitke, dok su za vladajuće partije bile vredne zlatne koke – obezbeđivale su privid socijalne stabilnosti i zaposlenosti, ali i mogućnost finansiranja političkog delovanja onih koji ih kontrolišu.\nZablude bitnije od činjenica\nSvaki put kada bi se pokrenula diskusija o privatizaciji Telekoma, inače preduzeća daleko niže efikasnosti od svojih konkurenata, aktivirala bi se armija interesnih grupa, sindikata, socijalistički ili nacionalistički ostrašćenih političara, pristrasnih stručnjaka i „stručnjaka“ i naivnih komentatora da to u startu osudi.\nNaslovi na sajtovima i novinama upozoravali su da će privatizacijom pasti kvalitet usluga, da će se povećati cena, da će doći do masovnih otpuštanja. Slušali smo kako se veliki broj ozbiljnih država ne odriče državnog vlasništva u svojim telekomunikacionim kompanijama, da se radi o „porodičnoj srebrnini“, „blagu“, zlatnoj koki, da profit od Telekoma ostaje u Srbiji dok bi ga stranci „iznosili iz zemlje“. Pričalo se da će Srbija ostati „bez igde ičeg svog“.\nNije bilo bitno što je istina sasvim drugačija – da Telekom sa višestruko više zaposlenih pravi isti profit kao Telenor, da vrednost kompanije opada i da će za svaku sledeću privatizaciju biti ponuđeno manje, da političari ovu firmu koriste za uticaj na medije i kontrolu komunikacija, i da postoji pretnja od toga da se velike količine novca kojima Telekom barata koriste za ucenu drugih privrednih subjekata.\nTakođe nije bilo bitno što je istina da je većina država u Evropi privatizovala svoje Telekome i da nije došlo ni do kakve katastrofe.\nNišta od toga nije bilo bitno, jer je priča o „porodičnom blagu“, „profitu koji ostaje u zemlji“ i predatorskim strancima koji samo gledaju da izvuku profit, zvučala prijemčivije uhu mnogih sugrađana. Možda i važnije, ona je zvučala prijemčivo i velikom broju političara u Srbiji.\nKo profitira od Telekoma\nU uslovima postojanja dobro organizovanih interesnih grupa, nacionalističke i socijalističke indoktriniranosti velikog dela same političke elite, političke naivnosti građana i pristrasnosti jednog dela stručnjaka, koalicija protiv privatizacije bila je sposobna da efikasno utiče na donosioce odluka. Dva pokušaja privatizacije koji su bili 2012. i 2015. su propali, čak je država 2012. i otkupila akcije manjinskog privatnog partnera.\nNeko bi postavio pitanje: posle svih ovih godina, gde je Telekom Srbija i gde je tržište telekomunikacija, kakav je odnos cena i kvaliteta usluga, i čija je korist od profita Telekoma?\nPosle dva neuspela pokušaja privatizacija i uspeha slučajne koalicije protivnika privatizacije Telekoma, Telekom Srbija je i dalje daleko neefikasniji od svojih konkurenata, najverovatnije vredi i manje nego što je vredeo prilikom prethodnih pokušaja privatizacije.\nProfitiraju elite uhlebljenika, koje su sada preko Telekoma ozvaničile kontrolu medija u Srbiji, pomažući privrednicima bliskim vladajućoj stranci da preuzmu privatne medije koje drugačije ne bi mogli da kupe, na sličan način kao što različita preduzeća u državnom vlasništvu pomažu određene tabloide koji drugačije ne bi bili profitabilni.\nNeophodno je da shvatimo da postoje dve strane priče. Jedna, koju je retko ko hteo da sluša, a za koju se pokazalo da je tačna – da državna kontrola privrede znači partijsku kontrolu privrede, a da partijska kontrola privrede znači partijsku kontrolu društva – kontrolu medija, kontrolu malih i srednjih preduzeća, kontrolu izbornog procesa i drugih stvari.\nKada to shvatimo, potrebno je da se vratimo jedan korak nazad i vidimo ko su ljudi koji su se protivili privatizaciji Telekoma i hteli status quo. Prema jakim političkim stavovima tih ljudi treba da budemo skeptični.\nBilo da se radi o njihovim ličnim interesima, pukoj ideološkoj kolektivističkoj ostrašćenosti, ili strahu od stranih investitora, ono što znamo je da je legat njihovih ideja sve manje vredan Telekom Srbija, sve jači pritisak države na privredu i sve veće partijsko sputavanje političkih sloboda građana Srbije. A naročito ne treba da tražimo njihovo mišljenje o slobodi medija.\nPosle toga, od sledeće vlasti u Srbiji, treba da tražimo privatizaciju državnih preduzeća u javnom i transparentnom postupku koji bi onemogućio nameštanje podobnim pojedincima ili kompanijama.\nTelekom Srbija je logičan početak.\nTAGS: mediji privatizacija Srbija Telekom


EU u Vranju - EU Delegacija u Srbiji\nEU u Vranju\nBy Jovan objavljeno\t 10/05/2016 Vesti\nŠef Delegacije EU u Srbiji Majkl Davenport boravi u dvodnevnoj poseti Vranju, gde obilazi projekte koje finansira EU. Ambasador Davenport je zajedno sa ministrom omladine i sporta Vanjom Udovičićem otvorio jubilarne 10. školske Olimpijske igre u Vranju, koje ove godine beleže rekordan broj učesnika – čak 7000 osnovaca i srednjoškolaca iz cele Srbije.\nEvropska unija i Vlada Švajcarske su preko Evropskog Progresa i programske kampanje „Evropa to si ti“ podržale organizovanje školske olimpijade koja će okupiti 7.000 u učenika osnovnih i srednjih škola iz cele Srbije, koji će se takmičiti u 15 sportskih disciplina.\nAmbasador Davenport je prethodno razgovarao sa volonterima na X Olimpijskim sportskim igrama učenika Srbije i posetio muzičku školu Stevan Mokranjac u kojoj deca različitog uzrasta učestvuju u projektu koji je finansiran preko evropskog Progresa. Ovaj program ima za cilj da kroz grupno muziciranje uključi decu iz ranjivih grupa, posebno iz romske populacije, u školski sistem.\nDavenport: “EU želi da podrži reforme u Srbiji”\nU razgovoru sa novinarima Davenport je izjavio da je zadovoljan kvalitetom realizacije projekata u Srbiji koje finansira EU. “EU kroz IPA projekte želi da podrži reforme u Srbiji u različitim oblastima, naročito sada kada su počeli razgovori o pridruživanju Srbije EU”, rekao je Davenport.\nOn je istakao veliki broj projekata koji su u Vranju realizovani zahvaljujući sredstvima EU i dodao da je brojne projekte finansirao program Evropski Progres, kao veoma važan u velikom broju opština.\nDrugog dana posete, Davenport će prisustvovati rukometnoj utakmici učenika srednjih škola, a posetiće i vrtić Neven u Vranju koji je Evropska unija podržala kroz nabavku sportskih rekvizita namenjenih deci iz seoskih sredina.


1.1. Zaključak o davanju saglasnosti ministru da zaključi Ugovor o zakupu prostora i antenskog studa na lokaciji Biserna-Goražde sa Federalnim ministarstvom unutrašnjih poslova-Federalnom upravom policije u svrhu instaliranja digitalnog repetitora.\n2. Razmatranje prijedloga odluka i zaključaka iz oblasti Ministarsta za socijalnu politiku, zdravstvo, raseljena lica i izbjeglice:\n2.1. Odluka o odobravanju dostavljenih Zahtjeva-Projekata Javnih zdravstvenih ustanova sa područja Bosansko-podrinjskog kantona Goražde, koji su aplicirali na Javni poziv za dodjelu finansijskih sredstava koja su planirana za saniranje posljedica pandemije (COVID-19) u oblasti zdravstva;\n2.2. Odluka o odobravanju novčanih sredstava za finansiranje zahtjeva koji su dostavljeni po Janovnom pozivu za dodjelu jednokratne novčane pomoći penzionerima sa najnižom isplaćenom penzijom na teritoriji F BiH i licima starijim od 65. godina koji su u vrijeme trajanja stanja prirodne nesreće našli u stanju socijalne potrebe.\nPod tačkom tekuća pitanja razmatrat će se dopuna Rješenja o imenovanju Komisije za odabir korisnika po Javnom pozivu za „Program za ublažavanje negativnih posljedica uzrokovanih stanjem nesreće II “.\nVlada Bosansko-podrinjskog kantona Goražde na današnjoj 10.vanrednoj sjednici odobrila je zahtjeve, odnosno projekte javnih zdravstvenih ustanova s područja Bosansko-podrinjskog kantona Goražde, koji su aplicirali na Javni poziv za dodjelu finansijskih sredstava koja su planirana za saniranje posljedica pandemije (COVID-19) u oblasti zdravstva, kao i sredstva za njihovo sufinansiranje. Odobrena su i sredstva za zahtjeve penzionera sa najnižom isplaćenom penzijom i osoba starijih od 65 godina koji su se u vrijeme stanja nesreće našli u stanju socijalne potrebe .\nZa sufinansiranje zahtjeva i projekata javnih zdravstvenih ustanova s područja našeg kantona Vlada Bosansko-podrinjskog kantona Goražde odobrila je 200.000 KM koji će se isplatiti sa namjenskog podračuna Vlade BPK Goražde pod nazivom „Podračun za saniranje posljedica usljed pandemije (COVID-19)”.\nNajveći dio sredstava, 170.000 KM, odobren je Kantonalnoj bolnici Goražde.\nZa projekte poboljšanja i zaštite zdravlja stanovništva od posljedica izazvanih pandemijom COVID-19 te nabavku medicinske i dijagnostičke opreme domovima zdravlja u općinama Pale i Foča u Federaciji BiH odobreno je 15.000, odnosno 8.000 KM.\nNakon što je prihvatila zapisnik Komisije Ministarstva za socijalnu politiku, zdravstvo, raseljena lica i izbjeglice za provođenje postupka i utvrđivanje spiska lica, Vlada je dala saglasnost i utvrdila konačan spisak lica koja ispunjavaju kriterije po Javnom pozivu za dodjelu jednokratne novčane pomoći penzionerima sa najnižom isplaćenom penzijom na teritoriji FBiH i licima starijim od 65. godina koji su se u vrijeme trajanja stanja nesreće našli u stanju socijalne potrebe.\nZa implementaciju ovog javnog poziva, sa istog namjenskog podračuna Vlade, odobreno je 125.300 KM. Pravo na dodjelu ove pomoći steklo je ukupno 2506 penzionera koji su ispunjavali uslove, od 2.783 koliko ih apliciralo na ovaj javni poziv. Zaključeno je da se dodatno razmotre i aplikacije onih penzionera koji nisu obuhvaćeni ovom odlukom, kako bi se i njima, ako postoji zakonska mogućnost, isplatila ova pomoć.\nPrema spisku Centra za socijalni rad, 122 lica starijih od 65 godina u stanju socijalne potrebe, takođe je steklo pravo na dodjelu ove novčane pomoći.\nVlada je na ovoj sjednici usvojila i Odluku o davanju saglasnosti ministru za privredu da zaključi Ugovor o zakupu prostora i antenskog studa na lokaciji Biserna-Goražde sa Federalnim ministarstvom unutrašnjih poslova-Federalnom upravom policije u svrhu instaliranja digitalnog repetitora.


Ministar odbrane zaustavio izvođenje eksperimenta nad vojnim psima\nMediji su danas objavili saopštenje ministar odbrane u tehničkoj vladi Nebojše Rodića u kojem se navodi da je naredio da se hitno obustavi projekat koji je u kratkom vremenskom periodu izazvao reakciju uvažavajućeg broja građana.\nPobeda: Vojni psi spašeni duge i bolne smrti\nOdmah zaustavite eksperiment, nemački ovčari Vojske RS zaslužuju mirnu penziju!\nSmatramo da su nemački ovčari verno služili Republici Srbiji i da su zaslužili mirnu penziju i stoga zahtevamo da se za pse odmah pronađe adekvatan smeštaj do pronalaženja trajnog doma, u čemu želimo da vam pomognemo, navodi se u zahtevima koje su potpisali Milica Ranković (Feniks), Milan Ćalić (Nada za životinje-Riska) i Nataša Vukmirović (LINK PLUS).\nZahtev Upravi za veterinu: Prihvatilište u Novom Sadu ne ispunjava zakonske uslove\nKorišćenje objekta koji ne ispunjava uslove, a koji se predstavlja kao nečisti deo prihvatilišta samo u cilju smeštanja određenog broja pasa u boksove u nezavršenom prihvatilištu u Šangaju neće ni na koji način doprineti rešenju problema napuštenih životinja u Novom Sadu niti smanjenju broja ujeda i stoga apelujemo na Republičku veterinarsku inspekciju da postupa u skladu sa zakonom i ne omogućava zloupotrebu propisa koje treba da sprovodi, nego da obezbedi uslove za efikasno rešavanje problema napuštenih životinja, u interesu građana i zaštite dobrobiti životinja.\nJavna rasprava: Izmene i dopune Odluke o uslovima i načinu držanja domaćih životinja i kućnih ljubimaca i o radu zoohigijenske službe na teritoriji grada Zrenjanina\nUdruženje LINK uputilo je Gradskoj upravi grada Zrenjanina svoj predlog izmena i dopuna Odluke o uslovima i načinu držanja domaćih životinja i kućnih ljubimaca i o radu zoohigijenske službe na teritoriji grada Zrenjanina.\nZatražili smo da se u smislu javne rasprave uvaže naše primedbe na odredbe Odluke kao i Nacrta Odluke o izmenama i dopunama Odluke o uslovima i načinu držanja domaćih životinja i kućnih ljubimaca i o radu zoohigijenske službe na teritoriji grada Zrenjanina koje nisu u saglasnosti sa zakonom i Ustavom Republike Srbije.\nKrivična prijava zbog masovnog ubijanja pasa u Zrenjaninu\nUdruženje LINK PLUS podnelo je danas Osnovnom javnom tužilaštvu u Zrenjaninu krivičnu prijavu protiv odgovornih lica zbog masovnog ubijanja napuštenih pasa u zrenjaninskom prihvatilištu. Prijava je podneta i Republičkoj veterinarskoj inspekciji, kao i Veterinarskoj komori Srbije. Očekujemo da nadležno javno tužilaštvo i republička veterinarska inspekcija preduzmu sve mere iz svojih nadležnosti kako bi se kaznila odgovorna lica i kako bi odmah bilo zaustavljeno dalje izvršenje istog krivičnog dela.\nZabranjen lov na vuka na Zlatiboru\nPozivajući se na zakonske uslove koji moraju da se ispune lovačka udruženja, Ministarstvo poljoprivrede, šumarstva i vodoprivrede donelo je rešenje o zabrani lova na vuka koji je trebalo da se održi 1. marta, u okviru 32. Sabora lovaca na Zlatiboru.\nDopis direktoru Termoelektrane Nikola Tesla u Obrenovcu\nUdruženja Nada za životinje-Riska, Feniks i LINK obratila su se direktoru TE Nikola Tesla g. Ponoćku povodom namere da se iz kruga TENT uklone nevlasnički psi.\nSprečeno zlostavljanje praseta na Slaninijadi\nUputili smo dopis organizatorima Slaninijade koja je održana u Kačarevu od 27. 2. do 2. 3, kao i Gradskoj upravi grada Pančeva koja je podržala ovu manifestaciju i zahtevali da odustanu od najavljene discipline "Prase je pušteno. Ko ga uhvati - njegovo je", nakon čega je ta aktivnost otkazana.\nObavestili smo ih da je zlostavljanje životinja zabranjeno Zakonom o dobrobiti životinja i da se radi o krivičnom delu za koje je predviđena novčana i zatvorska kazna po članu 269. Krivičnog zakonika Republike Srbije. Zlostavljanje životinja na javnom mestu predstavlja i prekršaj iz člana 17. Zakona o javnom redu i miru. Zlostavljanje životinje jeste svako postupanje ili nepostupanje sa životinjama kojim se namerno ili iz nehata izaziva bol, patnja, strah, stres ili povreda, a hvatanje prestravljenog praseta izazvalo bi ne samo strah i stres, nego i bol, patnju, a najverovatnije i povrede prasetu.\nMi ne sporimo pravo građanima da ubijaju i jedu životinje, ali upozoravamo da je ugrožavanje njhove dobrobiti za života kažnjivo, a takođe i da klanje mora da se izvrši u skladu sa propisima Republike Srbije, naveli smo u dopisu.\nKo je izradio plan odstrela velikog broja divljači u NP Đerdap?\nUputili smo zahtev da se ispita ko je odobrio ubijanje divljih životinja u Nacionalnom parku Đerdap, nakon što smo dobili informaciju da rukovodstvo Nacionalnog parka planira da ove godine odstreli 100 jelena, od ukupno 300.


Japan zabrinut zbog rastuće pretnje iz Severne Koreje\nLider Severne Koreje Kim Džong Un proverava interkontinentalne balističke rakete Hwasong-14\nBalistički program Severne Koreje predstavlja "novi stepen pretnje", saopštilo je danas japansko Ministarstvo odbrane u godišnjem izveštaju, dodajući da je Tokio zabrinut i zbog vojnih ambicija Kine.\nJapan sa zabrinutošću decenijama prati tehonološka dostignuća Severne Koreje, ali su nedavno tenzije povećane posle testiranja interkontinentalne balističke rakate 4. jula, nakon čega je Severna Koreja, 28. jula, ispalila drugu, sličnu raketu i saopštila da njeni projektili mogu da dosegnu američko tlo.\n"Severna Koreja je od prošle godine imala dve nuklearne probe i ispalila je više od 20 balističkih raketa, što predstavlja novi stepen pretnje", naveo je japanski ministar odbrane Icunori Onodera u izveštaju objavljenom u "beloj knjizi".\nOnodera je ocenio da je opasnost iz Severne Koreje "velika i neminovna".\n"Vrlo je verovatno da će vremenom da se poveća opasnost od balističkih raketa koje mogu da nose nuklearnu bojevu glavu sa mogućnošću dometa do naše zemlje", rekao je japanski ministar.\nJapan je takođe izrazio zabrinutost zbog spremnosti Kine da "proširi svoj vojni uticaj u regionu".\nOdnosi izmedju Kine i Japana su godina zategnuti zbog teritorijalnog spora oko nenaseljenih ostrva koje Japanci nazivaju Senkaku, a Kinezi Diaoju, i koje obe zemlje svojataju.


Rusija će nastaviti sa isporukom gasa Ukrajini - Princip | Princip\nAdded by Aleksandar Pekic on 27/09/2015.\nTags: EU, gas, Gaszprom, Petar Porošenko, Rusija, SAD, Sankcije, Ukrajina, Vladimir Putin\nRusija, Ukrajina i Evropska Unija postigle su sporazum o nastavku isporuke gasa Ukrajini, posle višemesečnih pregovora u senci sukoba u toj zemlji.\nPotpredsednik Evropske komisije za energiju, Maroš Šefčovič, rekao je na konferenciji za novinare da je ovaj dogovor “ključni korak” kako bi se osiguralo da Ukrajina ima zalihe gasa od oktobra do marta, i da Rusija nastavi sa isporukama gasa Evropi.\nOn je dodao da su “svi tehnički detalji dogovoreni” i okvir postavljen, ali da formalno potpisivanje zahteva posebnu proceduru.\nUkrajinski ministar energetike Vladimir Demčišin rekao je novinarima da su “komercijalni uslovi bili prihvatljivi” i da očekuje da će ugovor uskoro biti potpisan, kao i da “Ukrajina garantuje ovim dokumentom da će obezbediti neometani tranzit ruskog gasa prema partnerima u EU.”\nRuski ministar energetike Aleksandar Novak je rekao da je dogovorena cena konkurentna drugim izvoznicima gasa u Ukrajinu.\nPodsetimo, krajem jula, Ukrajina je obustavila kupovinu ruskog gasa, jer je navodno cena bila u neskladu sa ciframa koje Gazprom naplaćuje drugim evropskim klijentima.\nEU se oslanja na Rusiju za trećinu svojih potreba gasa, dok najveći deo pristiže upravo preko teritorije Ukrajine.\nUkrajinska privreda je oslabljena oružanim sukobom sa Narodnim republikama Donjeck i Luganjsk na istoku zemlje, dok je Rusija u recesiji nakon pada svetske cene nafte, i sankcija nametnutih od strane SAD i EU.\n“Ukrajini treba gas, Rusiji treba novac”, rekao je Sijbren De Jong , analitičar u Haškom Centru za strateške studije.\nU međuvremenu, ukrajinski predsednik Petar Porošenko je zapretio Rusiji produženjem i proširenjem sankcija ukoliko Moskva prizna lokalne izbore u Narodnim republikama Donjeck i Luganjsk.


NOVE TEHNOLOGIJE - PRITISNUTI BEZ PRITISKANJA\nNOVE TEHNOLOGIJE – PRITISNUTI BEZ PRITISKANJA\n13/09/2021 13/09/2021 / ZANIMLJIVOSTI\nPandemija virusa Korona 19 podstakla je ubzavanje istraživanja novih tehnologija, ili traženja nekih ranijih gotovih rešenja, koja mogu da se primene u ovom trenutku za izbegavanje širenja zaraze.\nU Japanu je nekoliko kompanija odmah počelo da traži rešenja kako da građani u prenaseljenoj zemlji što više izbegnu da dodiruju neke ručke, prečage, komande i dugmad za aktiviranje nekih elektronskih radnji u ustanovama, javnim zgradama i u saobraćaju.\nTehnologija, koja je na engleskom nazvana “Floating Pictogram Technology” prvo je primenjena kod toaleta ( javnih i kućnih ) u kojima je postignuto da dugmad za aktiviranje vode u toaletu i drugih radnji ne mora uopšte da se pritiska, već se prst prinese dovoljno blizu komandnoj tabli na superelektronski razvijenim toaletnim uređajima.\nKompanija Almex otišla je korak dalje i razvila “Contacless Frame”, panel za upotrebu u bolnicama, gde su takvi uređaji najneophodniji. Samo prinošenjem prsta panelu aktivira se komanda, tako da se postižu najbolji mogući higijenski uslovi i u potpunosti onemogućuje prenošenje zaraze.\nPosle demonstriranja ove tehnologije u dve japanske bolnice (Sanseikai Shinyurigaoka General Hospital i Koshikai Toyooka First Hospital), gde su uređaji funkcionisali kad se određenim tačkama na panelu prst prinese na razdaljinu od 30 mm, doneta je odluka o masovnoj proizvodnji ovih uređaja.


Vučić iz ISTANBULA: Evo O ČEMU je razgovarao sa TURSKIM PREDSEDNIKOM! | Happy BSC portal\nPredsednik Srbije trenutno se nalazi u Istanbulu gde se sastao sa Turskim predsednikom Redžepom Tajipom Erdoganom. On je nakon sastanka dao izjavu za medije i rekao o čemu su razgovarali tokom radnog ručka.\n- Imali smo važan sastanak, Turska je je jedna od sedam ili osam najvećeih svetskih sila. Kada razgovarate sa nekim predsednikom gledate kako da pozicionirate Srbiju, čini mi se posle razgovara sa važnim liderima, vidi se živa aktivnost i i borba u teškim uslovima da sačuvamao našu ekonomiju. Ono o čemu smo razgovarali jen najpre politička saradnja, infrastrukturna saradnja, tu su bili i predsatvnici kompanija koji rade na auto putu Kuzmin- Sremska Rača, kao i ljudi koji rade prijektnu dokumentaciju za auto- put Karađorđe. Razgovarali smo i o putu novi Pazar- Titin, dobio sam uverenje da će sve biti završeno za godinu i mesec dana, na toj relaciji smo izgubili mnogo ljudi. tTreća tačka, Erdogam mi je izašao u susret, razgovarali smo o industrijskoj zoni, koju bi trebalo da napravimo na teritoriji Vojvodine, a time bi smo rešili veliko pitanje nezaposlenosti, sto bi bio strahovit podsticaj za razvoj naše ekonomije - rekao je Vučić i dodao.\nOn je rekao da se dramatično menjaju karte na geopolitičkoj sceni u svetu, a da je Srbija dobila na značaju posle sastanka u Vašingtonu i da se promenio odnos drugih zemalja prema njoj.\nAlkesandar Vučić je u Istanbulu rekao da to nije slučaj sa turskim predsednikom, jer je on, kako kaže, i pre američkog predsednika Donalda Trampa dobro poznavao i Srbiju i njega lično.\n"Ogromna promena", kaže Vučić i podseća da je za poslednjih mesec dana imao priliku za susrete sa Putinom, Merkel, Makronom, Erdoganom, Mogerini...\n- Srbija je sve to zaslužila, jer je uspesnija i važnija nego ranije- istakao je Vučić.\nUpitan da li u geopolitickim promenama mozemo da sačuvamo sva prijateljstva i stabilnost, kaže da to nije lako, ali da ćemo se boriti i ulagati ogromnu energiju, "juriti Kineze, Engleze. . ".


Prekretnice u razvoju dece promenjene prvi put posle skoro 20 godina\nZdravlje Autor:CNN, N1 Beograd20. feb. 202218:00 > 18:331 komentar\nOdojčad i malu decu trebalo bi više pregledati zbog kašnjenja u razvoju, prema ažuriranim američkim smernicama objavljenim prošle nedelje.\nAmerički centri za kontrolu i prevenciju bolesti (CDC) i Američka pedijatrijska akademija ažurirali su kontrolne liste razvojnih prekretnica koje se koriste za praćenje razvoja novorođenčadi i male dece u nastojanju da roditeljima i pedijatrima daju jasnija merila koja će olakšati rano otkrivanje kašnjenja u razvoju, piše CNN.\nGrupa sastavljena od osam stručnjaka iz različitih oblasti razvoja deteta pregledala je i ažurirala kontrolne liste, koje se koriste širom zemlje, po prvi put od njihovog objavljivanja 2004. godine u sklopu CDC kampanje za nadzor razvoja, "Naučite znakove. Delujte ranije".\nKontrolne liste, poznate mnogim roditeljima kao deo redovnih pregleda u ordinaciji pedijatra, ranije su koristile prekretnice od 50 percentila, što znači da se očekivalo da samo polovina dece postigne prekretnicu u datom uzrastu.\nRevidirane kontrolne liste će sada ispitivati prekretnice za koje se može očekivati da će 75% ili više dece postići u datom uzrastu, eliminišući nepotrebnu zabunu i uzbunu, istovremeno obezbeđujući da deca kojima je potrebna dodatna evaluacija i resursi budu pravilno identifikovana.\n"Što se ranije dete identifikuje sa zaostajanjem u razvoju, to bolje", rekao je u saopštenju za javnost dr Pol H. Lipkin, član AAP sekcije za razvojnu i bihevioralnu pedijatriju i Saveta za decu sa smetnjama u razvoju , koji je pomogao u reviziji.\n"Istovremeno, ne želimo da izazivamo nepotrebnu konfuziju za porodice ili profesionalce. Revidiranjem smernica uz pomoć stručnosti i podataka kliničara na terenu postižemo ove ciljeve", rekao je Lipkin.\nDodatne izmene smernica između ostalog uključuju dxodavanje kontrolne liste za decu uzrasta od 15 i 30 meseci, tako da sada postoji kontrolna lista za svaku posetu kontroli od dva meseca do pet godina\nZatim, pružanje novih, otvorenih pitanja za upotrebu u diskusijama između roditelja i pedijatara. Da li vas brine nešto što vaše dete radi ili ne radi, na primer.\nRevidiranje i proširenje saveta i aktivnosti za promovisanje razvoja dece je takođe ukjučeno.\nBesplatna aplikacija za praćenje razvoja detete\nCDC besplatna aplikacija Milestone Tracker uključuje kontrolne liste sa ciljem da pomogne roditeljima da prate razvoj igre, učenja, govora i kretanja dece do pet godina.\nAplikacija upozorava roditelje na propuštene prekretnice sa pozivom da razgovaraju sa svojim pedijatrom o svemu što ih brine.\nStručnjak za razvoj deteta dr Dženi Radeski rekla je da iako joj je drago što vidi promene, roditelji bi trebalo da imaju na umu da prekretnice nisu sve.\nTo su načini na koje pokušavamo da otkrijemo koja deca mogu da imaju zaostajanje u razvoju", rekla je dr Radeski, pedijatar za razvojno ponašanje u Dečjoj bolnici Univerziteta u Mičigenu C.S. Mot.\nRoditelji bi takođe trebalo da veruju sopstvenom znanju koje imaju o svojoj deci, dodala je doktorka, uključujući ono što im donosi radost, šta ih stimuliše, kao i kada se roditelji osećaju najpovezanije sa svojom decom.\n"Ovi aspekti odnosa između roditelja i dece se ne mere kroz prekretnice, već su ključni za mentalno blagostanje dece, dodala je dr Radeski.


Potraga za posmrtnim ostacima Srba u Sarajevu - Sputnjik Srbija\n07:37 16 Decembar 2019\nPotraga za posmrtnim ostacima Srba u Sarajevu\n15:51 16.04.2019 (osveženo 16:13 16.04.2019) Preuzmite kraći link\nPripadnici Federalne uprave civilne zaštite, prema nalogu Tužilaštva BiH, na Alipašinom polju u Sarajevu od jutros iskopavaju teren radi pronalaska posmrtnih ostataka Srba ubijenih u ratu devedesetih godina prošlog veka.\nPredsednik Udruženja porodica nestalih Sarajevsko-romanijske regije Milan Mandić kaže da se iskopavanje terena sprovodi prema dojavi očevidaca koji su videli da je u toku rata na tom mestu iskopana velika rupa, ali ne znaju šta se tog dana dalje dešavalo.\n„Drugi dan su videli da je dovezen zapaljeni kombi Grasa, nakon čega je bagerom bačen u rupu i zatrpan. Posle toga su posađeni veći bagremovi“, rekao je Mandić.\nKako prenosi RTRS, Mandić je istakao da je prema dosadašnjim saznanjima prijava tačna.\nMandić je podsetio da je prilikom poslednjeg pokušaja ekshumacije na tom terenu bio postavljen luna park, tako da je iskopavanje bilo onemogućeno.\nPrema njegovim rečima, nakon pregleda terena biće sačinjen zapisnik o tome šta je pronađeno, a ukoliko budu pronađeni dokazi, tužilac Vesna Ilić bi od Suda BiH trebalo da zatraži nalog za ekshumaciju.\n„Nadamo se da ćemo ovde pronaći sve Srbe koji su nestali sa Alipašinog polja, Čengić vile, Nedžarica i ostalih bližih lokacija sa kojih su sarajevski Srbi nestajali“, naglasio je Mandić, preneo je RTS.


U posjeti djeci odeljenja za slušno oštećene\nNaslovnica Sjeverni Sandžak Novi Pazar U posjeti djeci odeljenja za slušno oštećene\nUdruženje gluvih i nagluvih organizovalo je posjetu odeljenju za slušno oštećene, koje u OŠ ”Jovan Jovanović – Zmaj”, funkcioniše već 14 godina. Nastavu po planu i programu za slušno oštećene sa delimičnom inkluzijom u ovoj školi trenutno pohađa 4 učenika.\nPosjeta je organizovana na obostrano zadovoljstvo, kako djece oštećenog sluha i govora i njihovih nastavnika, tako i Udruženja koje postoji zarad gluvih i nagluvih lica, kako bi im omogućilo kvalitetnije uključivanje u lokalnu zajendicu.\nPokloni uvek raduju, pa će i ovaj školski pribor i učila djeci oštećenog sluha i govora, koristiti u nastavi i podsećati ih da nisu sami, da postoje prijatelji i institucije na koje uvek mogu računati.\nNastava po planu i programu za slušno oštećenu djecu, sa delimičnom inkluzjom odvija se punih 14 godina u OŠ Jovan Jovanvić Zmaj. Takvu nastavu trenutno pohađa 4 urečenika, sa kojima, osim defektologa surdoaudiologa rade i redovni predmetni nastavnici.


Početak/Društvo/MATIĆ: Za 20 ruralnih niških naselja širokopojasni internet\nNiš je danas posetila Tatjana Matić, ministarka trgovine, turizma i telekomunikacija u Vladi Srbije. Ona je najavila sprovođenje projekta izgradnje širokopojasnog interneta u ruralnim krajevima Srbije.\n„Na niškom području biće obuhvaćeno 20 naselja sa 3.200 domaćinstava. Možemo da računamo da imamo uspešan turizam ako imamo dobru putnu infrastrukturu i telekomunikacionu strukturu“, rekla je ministarka.\nMatić je istakla da je Niš pre pandemije bio čak na visokom petom mestu po interesovanju stranih turista za dolazak u Srbiju, ona je dodala i da je uslov za ubrzani razvoj turizma i prevazilaženje pandemije koronavirusa i to možemo postići masovnom vakcinacijom, ukazala je ministarka i pohvalila rezultate koje je postigao Niš.\nOna je ovom prilikom najavila da Niš može za četiri godine, zahvaljujući onome što je pružila priroda i što je čovek stvorio, da postane regionalni turistički centar sa ponudom koja će parirati većim turističkim centrima u okruženju.\nNa sastanku u Gradskoj kući bilo je reči o planovima koje Niš za razvoj turizma. Niš je aplicirao kod Ministarstva sa projektima uređenja poletne staze za paraglajderiste na teritoriji gradske opštine Pantelej gde će sledeće godine biti održano svetko takmičenje u tom sportu, kao i sa projektom uređenja pristupa Cerjanskoj pećini. Ministarki su predstavljeni i projekti na teritoriji Niška Banja kao što je izgradnja akva parka, otvorenih bazena na „Kulištu“ i botaničke bašte.


Skupština slobodne Srbije: Telekom da položi račune javnosti, a ne da protivzakonito osniva medije – Skupština slobodne Srbije\nSkupština slobodne Srbije: Telekom da položi račune javnosti, a ne da protivzakonito osniva medije\nSkupština slobodne Srbije poziva rukovodstvo Telekoma da pod hitno položi račune javnosti zbog nesavesnog trošenja državnog novca, koji se u ogromnim količinama – protivno interesima građana – odliva na različite strane, pa i u medijsku sferu.\nUpozoravamo da je Telekom jedna od najvažnijih poluga kojom vlast i Srpska napredna stranka kontroliše medijsku scenu: novcem ove kompanije u većinskom državnom vlasništvu plaćaju se podobni mediji koji redovno krše Kodeks novinara Srbije, a podsećamo i na to da je Telekomovim novcem Srpska napredna stranka kupila dve televizije sa nacionalnom frekvencijom, krajem 2018. godine.\nDrago nam je što će kompanija Euronews imati „brendiranu afilijaciju“ i u Srbiji, ali upozoravamo na činjenicu da je otvaranjem ove televizije prekršen Zakon o javnom informisanju i medijima, koji izričito kaže da izdavači medija ne mogu biti pravna lica, uključujući i preduzeća, koja su u celini ili delom u državnoj svojini.\nTelekom bi trebalo da javnosti saopšti i koji je tačno interes kompanije u osnivanju „Euronews Srbije“, ali i da saopšti da li postoje mehanizmi kojima će se štiti nezavisna uređivačka politika ovog medija od uticaja kompanije ili države ili partija na vlasti.\nPošto u ovoj medijskoj kući rade i novinari i urednici koje cenimo, hoćemo da verujemo da će ovaj medij izveštavati u skladu sa profesionalnim standardima, koji podrazumevaju i kritički otklon od vlasti, pogotovo ovakve, visokokorumpirane vlasti koja ukida medijske slobode, urušava institucije, besramno krade na izborima i razara društveno tkivo.\nBeograd, 10. maj 2021.\nSkupština slobodne Srbije: SNS razara i smisao mesnih zajednica\nSkupština slobodne Srbije: Tužilaštvo da uzme u zaštitu aktivistu Brajana Brkovića


Mirović: Pokrajinska vlada učinila mnogo za Srbe u regionu | NS Reporter\nMirović: Pokrajinska vlada učinila mnogo za Srbe u regionu\nDatum: 16 октобра, 2020\nNOVI SAD – Predsednik Pokrajinske vlade Igor Mirović obratio se na Konferenciji srpskih nacionalnih organizacija iz zemalja regiona, koja se održava u Matici srpskoj, a na kojoj učestvuju organizacije iz Makedonije, Rumunije, Mađarske, Albanije, Crne Gore, Republike Srpske, Hrvatske, Slovenije i Srbije.\nPozdravljajući učesnike skupa, predsednik Mirović rekao je da je Pokrajinska vlada u protekle četiri godine učinila konkretne stvari i napravila značajne korake u cilju osnaživanja Srba koji žive u zemljama regiona.\n“Učinili smo mnogo kako bismo Srbe iz regiona povezali sa maticom. Ovo je neprestana borba koja traje vekovima i tako će biti i u budućnosti zbog čega moramo istrajati na povezivanju, zajedničkim programima, očuvanju baštine, borbi za naš identitet, jedinstvo, zajedništo, pismo, jezik i tradiciju”, rekao je Mirović, ocenjujući da Matica srpska upravo tu misiju ima od 1826. godine.\nPredsednik je podsetio na to da je potpisan strateški dokument o saradnji koji je povezao Vojvodinu i Republiku Srpsku i koji je, kako je ocenio, doneo konretne rezultate jer je realizovan čitav niz zajedničkih akcija u oblastima kulture, privrede i povezivanja lokalnih samouprava.\n“Nastavili smo sa izdašnijom finansijskom podrškom našim institucijama u Mađarskoj i Rumuniji, pomogli smo organizacijama u Hrvatskoj, a prvi put Pokrajinska vlada pomogla je i srpske institucije u Crnoj Gori”, kazao je Mirović.


NARODNA BANKA SRBIJE: Referentna kamatna stopa smanjena na 1,75%\nIzvršni odbor Narodne banke Srbije na vanrednoj sednici odlučio je da referentnu kamatnu stopu smanji za 50 baznih poena, na nivo od 1,75%. Donoseći takvu odluku, Narodna banka Srbije blagovremeno i na adekvatan način reaguje na pojačanu neizvesnost u međunarodnom okruženju izazvanu širenjem virusa korona (Covid-19), što je u skladu sa aktivnostima koje preduzimaju i druge centralne banke u svetu.\nKretanja na svetskom finansijskom tržištu poslednjih dana pod snažnim su uticajem širenja virusa korona - svetske berze su u padu, a rastu cene sigurnih oblika ulaganja, poput zlata ili državnih hartija od vrednosti razvijenih zemalja. Povećana neizvesnost predstavlja rizik po globalni privredni rast, usled čega relevantne svetske institucije smanjuju prognoze rasta svetske privrede za tekuću godinu.\nNaredna sednica Izvršnog odbora na kojoj će biti doneta odluka o referentnoj kamatnoj stopi održaće se 9. aprila 2020. godine.\nIzvor: Vebsajt NBS, 11.03.2020.


Restitucijom najviše njiva vraćeno u Bačkoj Topoli i Bečeju - AgroSmart\nOd ukupnog broja zahteva koji su u zakonskom roku podneti Agenciji za restituciju za vraćanje oduzete imovine posle Drugog svetskog rata, iz Vojvodine je stiglo oko 29.000. Direktorka područne jedinice Agencije za restituciju u Novom Sadu Jasna Selaković kaže za “Dnevnik” da je od oko 29.000 zahteva za vraćanje oduzete imovine, odnosno obeštećenja koja su u nadležnosti ove područjne jedinice, rešeno oko 11.500 zahteva.\n– Agenciji za restituciju podneli su zahteve naslednici nekada uglednih vojvođanskih porodica Lelbah, Vojnić i Fernbah. U predmetima Lelbah podnosiocima zahteva vraćeno je poljoprivredno zemljište od oko 550 hektara na teritoriji opštine Bačka Topola – kaže naša sagovornica. – Kada je reč o porodici Vojnić, podnosiocima zahteva je do sada vraćeno oko 530 hektara u katastarskim opštinama Mali Beograd i Bajša, takođe u opštini Bačka Topola. U dva predmeta u kojima je podnosilac zahteva zakonski naslednik porodice Fernbah primljeni su u Agenciju za restituciju nalazi veštaka, održane su usmene rasprave i treba da se vrati oko 370 hektara poljoprivrednog zemljišta u katastarskoj opštini Gornja Rogatica.\nDirektorka područne jedinice Agencije za restituciju u Novom Sadu Jasna Selaković ukazuje da su, u skladu sa Zakonom o vraćanju oduzete imovine i obeštećenju, do sada austrijskim državljanima vraćeni 13 poslovnih prostora, dva stana i tri zgrade, što čini 18 objekata, ukupne površine 2.440 metara kvadratnih. Takođe, Agencija za restituciju je bivšim vlasnicima i zakonskim naslednicima iz ove države vratila i 891 kvadratni metar neizgrađenog gradskog građevinskog zemljišta, 533 hektara poljoprivrednog i 0,25 hektara šuma i šumskog zemljišta.\n– Agencija za restituciju je, u skladu sa Zakonom o vraćanju oduzete imovine i obeštećenja, nemačkim državljanima do sada vratila 29 poslovnih prostora, tri stana i devet zgrada, ukupno 40 objekata, površine 2.230 kvadratnih metara. Vraćeno im je i 187 metara kvadratnih neizgrađenog gradskog građevinskog zemljišta, 601 hektar njiva kao i 2,1 hektar šuma – zaključila je Jasna Selaković.


Lana Bežanov, osnivač i direktor "London Artfesta"\nOtvaranje britanskih scena\nFestival proglašen najboljom neprofitnom organizacijom 2002. u Velikoj Britaniji. Lanu Englezi nominovali za nagradu "Evropljanka godine"\nIza "London Artfesta" koji je u 2002. godini proglašen najboljom neprofitnom kulturnom organizacijom u Velikoj Britaniji stoji Lana Bežanov, naša zemljakinja koja već punih 18 godina živi i radi na Ostrvu. Zanimljivo je da su ovu energičnu ženu Englezi početkom 2003. nominovali za nagradu "Evropljanka godine".\nBaveći se muzikom u ranoj mladosti, Lana Bežanov se kasnije opredelila za studije ekonomije, da bi se danas u svojoj londonskoj koncertnoj agenciji uspešno bavila menadžmentom u kulturi.\n- "London Artfest" sam osnovala pre tri godine sa idejom da umetnost može da zbliži narode i različite kulture. "London Artfest" je okrenut mladima, a moja želja je da im pružimo mogućnost da se, bez obzira na nacionalnost, rasu, zemlju porekla, predstave na britanskim scenama. "London Artfest" radi tokom čitave godine, a bijenalno u okviru njega organizujemo internacionalni festival "Bridging cultures" (prvi održan 2002), koji je bio posvećen umetničkom stvaralaštvu istočne Evrope, kaže Lana Bežanov.\nKo će od naših muzičara nastupati u seriji koncerata posvećenih mladim muzičarima ove jeseni u Londonu i kakvi su planovi za festival "Bridging cultures" 2004?\n- Na koncertima će nastupiti naši pijanisti Stefan Ćirić i Nataša Šarčević. Na festivalu sledeće godine predstavićemo umetnost Dalekog istoka i njen uticaj na evropsku kulturu. Nastupi u prestižnim salama Londona su velika šansa da talente čuju menadžeri, i to obično znači prekretnicu. Jovanu Bogosavljeviću, violinisti i Dragani Petković, pijanistkinji, želimo ponovo da organizujemo koncert, ali ovoga puta u Vigmor holu. Desetogodišnji Aleks Prior, vokal i pijanista, na prošlom je festivalu postao zvezda, svi ga traže i snimiće uskoro kompakt disk za "Soni".\nKoliko se isplati raditi "London Artfest"?\n- Kao osnivač "London Artfesta" nemam prava ni na jedan peni i s obzirom na to da sam na čelu ove neprofitne organizacije iz plemenitih razloga ne smem da imam zaradu. Upravo tražimo generalnog sponzora i, ako ga nađemo, britanska vlada će nam dati još toliko koliko dobijemo od njega.\nLana Bežanov: Otvaranje britanskih scena\nKlinton i Gorbačov u novoj verziji bajke "Peća i vuk"\nIzložba slika Zorana Tešanovića u Likovnoj galeriji KCB-a\nNovi prevodi Albaharijevog "Geca i Majera"\nFrancuski umetnici u Grafičkom kolektivu\nAranđelovac: U okviru smotre "Mermer i zvuci" počinje Ju fest\nRadovi keramičara iz Gane u Muzeju afričke umetnosti


Republika / Rat zbog Srbije! Proširenje EU posvađalo Angelu i Makrona\nutorak, 19. 11. 2019.| 22:15\nOtvoreni rat u Evropskoj uniji zbog Srbije i ostalih balkanskih zemalja. U borbi za primat unutar EU francuskom predsedniku Emanuelu Makronu i nemačkoj kancelarki Angeli Merkel države koje bi trebalo da budu nove članice EU dođu kao moneta za potkusurivanje, pišu evropski mediji.\nMerkel / Vučić / Makron\nKulminacija sukoba započetog nedavno, kada je Makron objavio da sprema potpuno novi model za proširenje EU (a prvi među kandidatima su Srbija i Crna Gora) i kada je francuski veto stopirao početak pregovora sa Severnom Makedonijom i Albanijom, vrhunac je dostigla juče, na ministarskom savetu EU u Briselu.\nFrancuska je, naime, na ovom sastanku predstavila takozvani non pejper (obrazloženje u usmenoj formi ili pisani potpuno nezvanični dokument) o tome kako Pariz (čitaj Makron) vide model proširenja EU u budućnosti. Međutim, Berlin (čitaj Merkelova) to je dočekao na nož.\n- Nemačka je krajnje rezervisana prema francuskom predlogu reforme procesa proširenja EU. Predlog ne donosi ništa novo, a usporio bi proces proširenja, ocenjuje se u Berlinu - piše Dojče vele, medijska kuća koja je glasnogovornik nemačke vlade.\nNemački medijski servis ocenjuje da to što se u najnovijem dokumentu ne traži samo reforma pristupnog procesa, već i reforma cele Evropske unije, pokazuje da Francuzi sa Balkanom ne misle ozbiljno i da je Makronov predlog samo zamazivanje očiju celoj Evropi.\nDojče vele podseća da je tokom najveće runde proširenja na istok Evrope pre 15 godina pre svih Francuska bila ta koja je tražila da Rumunija i Bugarska što brže uđu u EU.\nŠta predlaže Francuska\nMakronov predlog, podsetimo, svodi se na to da zemlje kandidati Evropske unije pregovaraju poglavlje po poglavlje na taj način da čim zatvore jedno od njih dobijaju pristup novcu namenjenom za tu oblast, maltene kao da su članice EU. S druge strane, njegova ideja je i da poglavlje koje je zatvoreno može i ponovo da bude otvoreno, odnosno da se zemlja vrati korak unazad ukoliko nazaduje u nekoj oblasti.\nTim povodom, Dušan Reljić, direktor briselske kancelarije nemačke fondacije Nauka i politika (SWP) smatra da je spoljnopolitički dokument koji je Jelisejska palata plasirala zvaničnicima EU pre svega pokušaj da se umanji šteta nastala odbijanjem da se da zeleno svetla pristupnim pregovorima sa Severnom Makedonijom i Albanijom.\n- Očigledno je da je Pariz iznenađen žestokom kritikom zaustavljanja procesa proširenja. Kritike su dolazile sa svih strana i uglavnom su se svodile na ocenu katastrofalna greška - kaže Reljić i dodaje:\n- Vidi se da je taj dokument pisan brzopleto i bez promišljanja. Izgleda da je jedini razlog njegovog postojanja da se pokaže kako Francuska nije samo kočnica procesu proširenja, već da deluje konstruktivno na tom planu.\nMerkelova definitivno ne može da dobije bitku za liderstvo u EU jer je na zalasku karijere. Međutim, njen uticaj je dovoljno jak da može da vrši opstrukciju Makrona ako to želi\nPrema mišljenju zapadnih analitičara, iza svega se, u stvari, krije žestoka borba za liderstvo unutar EU.\n- Mesecima nije tajna da su Merkelova i Makron u nekoj vrsti ratnog stanja. Ne samo po pitanju proširenja, već i uopšte po pitanju toga kako će nadalje funkcionisati Evropska unija - objašnjava sagovornik Srpskog telegrafa, iskusni zapadni diplomata u Beogradu.\nŠest zemalja traži brže proširenje\nAustrija, Italija, Slovenija, Slovačka, Češka i Poljska dostavile su Evropskoj komisiji pismo u kom izražavaju spremnost da se angažuju na poboljšanju procesa pristupanja zapadnog Balkana EU.\nRadićemo na tome ukoliko se obezbedi efikasan rad, cilja na jasne rezultate i ukoliko se obezbedi konsenzus unutar EU za otvaranje pristupnih pregovora Albanije i Severne Makedonije u martu 2020. godine, navodi se u pismu.\nSrbija Beograd Francuska Nemačka Emanuel Makron Angela Merkel Rat EU Proširenje


Održane škole zabavnog fudbala za dječake i djevojčice |\nOpština Pljevlja danas, u organizaciji NVU ,,Sport spaja “ i FK Breznica iz Pljevalja, bila je domaćin otvorenih škola zabavnog fudbala za dječake i djevojčice uzrasta od 8 do 12 godina .\nNVU ,,Sport Spaja“ je organizacija koja je partner sa Danskom organizacijom Cross Cultures Project Association koja je zadužena za otvorene škole zabavnog fudbala kao i FK Breznica koja je takodje partner na projektu.\nNVU Sport spaja i FK Breznica su obezbijedili opremu za 14 trenera i 100 fudbalskih lopti za sve polaznike škole.FK Breznica je takodje obezbijedila 250 majci za sve djecake i djevojcice . Sve je proteklo u najboljem redu i veliki broj djece,njih preko 250 uživao je u raznim igrama i edukaciji. Direktor Danske skole za Crnu Goru Zoran Vukovic je pozdravio sve djecake i djevojcice polaznike škole i poželio im sreću u nastavku sportskih takmičenja .\nSve učesnike pozdravili su i pozeljeli uspjeh u sportskim aktivnostima, direktor DOO Centar za sport i rekreaciju Veselin Peruničić i direktorica Turističke organizacije Pljevlja Vanja Vukojicić.\nOsim dječaka i djevojčica članova FK Breznica na današnjoj manifestaciji učestovali su i učenici osnovnih škola iz našeg grada , OŠ ,,Boško Buha “ , OŠ ,,Mihailo Žugić“ Odžak i OŠ ,,Salko Aljković .\n◂ Breznica se pojačava za petu uzastopnu titulu\nMEĐUNARODNA FUDBALSKA UTAKMICA VETERANA I BIVŠIH FUDBALERA ▸


Crna Gora: Italija zahteva hapsenje istaknutih licnosti | Institute for War and Peace Reporting\nCrna Gora: Italija zahteva hapsenje istaknutih licnosti\nInterpol je izdao naloge za hapsenje tri crnogorske istaknute licnosti, ali su male verovatnoce da ce doci do njihovog izrucenja Italiji ili sudjenja u Crnoj Gori.\nBy Boris Darmanovic\nIWPR saznaje da je italijanska policija izdala medjunarodne poternice za hapsenje tri istaknute licnosti iz Crne Gore optuzene za povezanost sa medjunarodnom mrezom za sverc cigareta. Ali, malo je onih koji veruju da ce oni, zaista, biti izvedeni pred sud.\nJedan izvor iz italijanske kancelarije Interpola u Rimu potvrdio je za IWPR 26. novembra da su izdati nalozi za hapsenje Veselina Barovica, Dusanke Jeknic i Branka Vujosevica. Isti izvor je potvrdio da se nalozi zasnivaju na optuzbama za pranje novca i sverc cigareta.\nVujosevic je bivsi direktor fabrike cigareta u Podgorici, a Barovic je ugledni podgoricki biznismen. Dusanka Jeknic je bila predstavnik u trgovinskom predstavnistvu Crne Gore u Milanu.\nCrnogorska policija je potvrdila da je naloge za hapsenje zaista dobila - ali samo dva, za Vujosevica i Barovica. Izvor iz beogradske kancelarije Interpola - koja je nadlezna za Srbiju i Crnu Goru - izjavio je da se treci nalog, za Dusanku Jeknic, nalazi na putu za Podgoricu.\nZa naloge Interpola se veruje da su rezultat dugotrajnog rada dvojice italijanskih istrazitelja za borbu protiv mafije, Djovanija Rusoa u Napolju i Djuzepea Skelzija u Bariju, koji su istrazivali ulogu koju su istaknute licnosti iz Crne Gore navodno imale u svercu cigareta koji je cvetao devedesetih godina.\nKonkretno, analiticari na Balkanu veruju da su nalozi povezani sa formalnim zahtevom za hapsenje koji je izdao istrazni sudija u Napolju, a koji je objavljen 30. juna. U dokumentu su navedena imena 11 Italijana i cetiri Crnogorca - ukljucujuci Barovica, Jeknicevu i Vujosevica, kao i aktuelnog premijera Mila Djukanovica.\nU dokumentu se tvrdi da su ovih 15 lica odgovorna za "formiranje, usmeravanje i organizovanje svercerske mreze za unosenje stranih cigareta u zemlju, transport i njihovo iznosenje iz Crne Gore".\nIstrazni sudija, Ana Di Mauro, odlucila je da ne izdaje nalog za hapsenje Djukanovica zbog imuniteta, s obzirom na politicku funkciju koju obavlja.\nKada su saopstene vesti o dokumentu iz Napulja, Djukanovic je odlucno odbacio tvrdnje da je na bilo koji nacin bio umesan u sverc. Barovic i Jekniceva takodje su odlucno poricali da ima bilo kakve istine u optuzbama protiv njih. Koliko je poznato IWPR-u, Vujosevic se jos nije oglasio u vezi sa ovim slucajem.\nNakon saznanja da su izdati nalozi Interpola, IWPR je u vise navrata pokusavao da stupi u kontakt sa Barovicem, Vujosevicem i Jeknicevom, ali njihovi telefoni bili su nedostupni i cinilo se da su iskljuceni. Vujosevic je prethodno odbio da za lokalne medije da svoj komentar o zahtevu Interpola.\nStrucnjaci za policiju i pravni eksperti u Srbiji i Crnoj Gori slazu se da je verovatnoca da ce se ovo troje naci pred sudom u Italiji ili Crnoj Gori mala, kako iz pravnih tako i iz politickih razloga.\nIzvor IWPR-a iz centralne kancelarije Interpola u Beogradu potvrdio je 26. novembra da je Interpol dostavio vlastima Srbije i Crne Gore "crvenu opomenu", koja se koristi u slucajevima kada se ocekuje zahtevanje izrucenja.\nIpak, Ustav Srbije i Crne Gore zabranjuje izrucenje svojih drzavljana drugim drzavama, i tu je Trbunal za ratne zlocine u Hagu jedini izuzetak.\nIzvor iz Interpola u Beogradu kaze da policija Crne Gore sada treba da potvrdi drzavljanstvo onih cija se imena nalaze na crvenoj opomeni. IWPR je saznao da su svo troje, Barovic Vujosevic i Jeknic, drzavljani Srbije i Crne Gore.\nUkoliko izrucenje Italiji nije moguce, onda je jedini nacin da se pokrene sudski postupak taj da crnogorska policija i pravosudni organi preuzmu detaljne podatake o optuzbama i dokaze od odgovarajucih italijanskih sluzbi, i onda donesu odluku o tome da li ce podici krivicnu tuzbu pred lokalnim sudom.\nMihailo Pejovic, sef kriminalistickog odeljenja crnogorske policije, izjavio je za IWPR da policija "nije duzna da ispita ili uhapsi dvojicu optuzenika (Barovica i Vujosevica). Mozemo ih uhapsiti tek kada dobijemo dokaze da su ucinili krivicno delo, ukoliko su dokazi pravno valjani."\nIzjavio je da ce policija sada sacekati da se ustanovi da li su protiv ove dvojice podignute krivicne tuzbe u Italiji, i ako jesu, kakav je osnov za njihovo podizanje. Naznacio je da Crna Gora nece aktivno zahtevati da joj se ovi podaci upute, vec ce sacekati da oni budu dostavljeni.\n"Ako se za krivicna dela iz tuzbi moze suditi pred lokalnim sudovima, podici cemo optuznice protiv njih", rekao je Pejovic.\nSvetozar Jovicevic, zamenik sefa Grupe za promene, vodece ekspertske nevladine organizacije u Crnoj Gori, ne sumnja da ce italijanski tuzioci dostaviti relevantne podatke o slucajevima Barovica i Vujosevica, mada je dodao da bi to moglo potrajati.\nAli, cak i ako crnogorske vlasti pribave ove materijale, Jovicevic smatra da je malo verovatno da ce "lokalni sudovi biti u stanju da vode jedan ovakav slucaj na adekvatan nacin".\nBarovic i Vujosevic se smatraju za mocne figure u Crnoj Gori, i tvrdi se da su zajedno sa Dusankom Jeknic bili blisko povezani sa Djukanovicem.\nStrucnjaci za Balkan kazu da pravosudni sistem u Crnoj Gori ima iza sebe lose rezultate u resavanju kontroverznih slucajeva koji su povezani sa uvazenim licnostima i vuku i odredjene politicke implikacije.\nPostoje i dokazi u prilog ovakvom stavu. Skorasnji slucaj zene iz Moldavije koja je optuzila visoke crnogorke zvanicnike da su bili umesani u trgovinu zenama i druge zloupotrebe propao je na sudu, kada je - uprkos opseznom svedocenju koje je ova zena dala i detaljnim medicinskim izvestajima - krivicni postupak obustavljen, navodno zbog nedostatka dokaza.\nMedjunarodna zajednica - ukljucujuci i pravne eksperte iz Saveta Evrope i Organizacije za evropsku bezbednost i saradnju - kritikovala je i policiju i pravosudje zbog nacina na koji je postupak vodjen. Istrazni sudija, Ana Vukovic, izjavila je da je zbog ovog slucaja na nju vrsen pritisak iz sluzbe drzavne bezbednosti.\nMada je vlada naknadno saopstila da bi moglo doci do obnavljana postupka, ostaje snazan utisak da je slucaj na sudu propao zbog politickih pritisaka, cime je doveden u pitanje ugled pravosudja kao nezavisne institucije.\nIzvor IWPR-a koji je blizak crnogorskoj policiji, a zahtevao je da ostane anoniman, izjavio je da italijanski istrazitelji imaju dve opcije - da dostave dokaze lokalnim tuziocima i ustanove da li su oni spremni da podignu optuznice, ili da cekaju u nadi da ce njihovi osumnjicenici otputovati negde van drzavne zajednice Srbije i Crne Gore, gde mogu biti uhapseni. Izvor iz Interpola u Beogradu potvrdio je da postoji i takva mogucnost, govoreci: "Ako samo provire iz Crne Gore - u Hrvatsku ili Bosnu, na primer - bice odmah uhapseni."\nBez obzira na konacni ishod, citav slucaj - pokrenut odlucnoscu italijanskih istrazitelja da ispitaju problem pogranicnog sverca - nece proci tek tako i predstavljace veliku neugodnost za crnogorsku drzavu cija je reputacija vec narusena.\n"Ovaj slucaj ce doprineti negativnoj predstavi o Crnoj Gori u medjunarodnoj zajednici", izjavio je Jovicevic.\nOn smatra da Crna Gora vec ima dosije krivicnih dela koja su direktno ili indirektno povezana sa vlastima - i to je "veoma zabrinjavajuce."\nDragana Nikolic-Solomon je direktor IWPR-a za Srbiju i Crnu Goru, Boris Darmanovic je menadzer projekta IWPR-a u Podgorici, a Hju Grifits je kooridnator istrazivackih projekata IWPR-a.\nBCR Issue 470\nIstrazivanje o trgovini ljudima na naslovnim stranama


Galata bez nekoliko startera u derbiju - Sportske novosti\nNaslovna Bet info Galata bez nekoliko startera u derbiju\nGalata bez nekoliko startera u derbiju\nOd 15h u 29. kolu turske košarkaške lige odigraće se derbi između Galatasaraya i Anadolu Efesa.\nMeđutim u ovom meču zbog povreda za domaćine neće igrati 4 bitna igrača – Sinan Güler, Tibor Pleiss, Alex Tyus i Errick McCollum za koje se kaže da imaju povrede, međutim ništa nije specificirano. Galata je već obezbedila Plejof i ne može ni napred ni nazad na tabeli, pa je moguće da kalkulišu sa važnijim igračima kako ne bi došlo do eventualnih povreda.\nU dosadašnjem delu sezonu ova 2 rivala su odigrala 3 meča, i sva 3x je slavio Efes.\nSledeći tekstPotencijalna saradnja u nižoj ligi Nemačke!